hotchpotch/miracl-hf-unified huggingface dataset:
วัดไชยมังคลาราม
วัดไทยไชยมังคลาราม เป็นวัดไทย ตั้งอยู่เลขที่ 17 ถนนพม่า เขตปูเลาติกุส รัฐปีนัง ประเทศมาเลเซีย โดยตัววัดตั้งอยู่ตรงกันข้ามกับ วัดพม่าธรรมิการาม ซึ่งเป็นวัดพม่าที่มีชื่อเสียงของรัฐปีนัง วัดไชยมังคลารามเป็นวัดไทยที่มีชื่อเสียงมานานบนเกาะปีนัง โดยภายในอุโบสถมีพระนอนยาวที่สุดในประเทศมาเลเซีย โดยมีความยาว 108 ฟุต สร้างเมื่อปี พ.ศ. 2500 โดยมีชื่อว่าพระพุทธชัยมงคล พระบาทสมเด็จพระเจ้าอยู่หัวภูมิพลอดุลยเดชได้พระราชทานนามให้ในคราวเสด็จประพาสเมื่อ วันที่ 25 มิถุนายน พ.ศ. 2505
วัดไชยมังคลารามเป็นวัดเก่าแก่ สร้างในปี พ.ศ. 2388 มีอายุกว่า 160 ปี สร้างโดยบริษัทอินเดียตะวันออก (East India Company) ซึ่งเป็นบริษัทการค้าของอังกฤษในนามของสมเด็จพระราชินีนาถวิกตอเรีย ศิลปะของวัดไชยมังคลารามนั้นเป็นการผสมผสานระหว่างศิลปะไทย พม่า และจีนเข้าด้วยกัน ซึ่งทำให้วัดแห่งนี้มีสีสันสะดุดตา ดูแปลกไปจากวัดในประเทศไทย ที่เน้นศิลปะที่อ่อนช้อย แต่ศิลปะของวัดแห่งนี้จะเป็นแบบเรียบ ไม่มีการแกะสลัก ทำลวดลายให้ดูวิจิตรมากนัก
ทุกวันนี้บนเกาะปีนังก็มีคนไทยที่สืบเชื้อสายจากคนรุ่นก่อนอาศัยอยู่เป็นจำนวนมากมาก และประชากรส่วนใหญ่ในปีนังเป็นคนเชื้อสายจีนที่เข้ามาทำมาค้าขาย และนับถือศาสนาพุทธ ทำให้เกาะปีนังมีวัดไทยที่เป็นศูนย์รวมของชาวพุทธ มีกิจกรรมทางศาสนาในวันสำคัญ
ฮิจิคาตะ โทชิโร่
ฮิจิคาตะ โทชิโร่ () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
ฮิจิคาตะ โทชิโร่เป็นรองหัวหน้าของกองกำลังตำรวจพิเศษติดอาวุธชินเซ็นงุมิ แต่เดิมเป็นลูกติดที่เกิดจากภรรยาลับของตระกูลฮิจิคาตะจึงไม่มีใครยอมรับเขานอกจากอิซาบุโร่ บุตรชายคนโตของบ้านที่ดูแลเหมือนพ่อแท้ๆ จนกระทั่งเิกิดเรื่องที่ทำให้ฮิจิคาตะทำร้ายคนมากมายเพื่อปกป้องอิซาบุโร่ แต่หลังจากนั้นเขาก็ไม่กลับไปพบหน้าอิซาบุโร่อีกเลย และมาฝากตัวเป็นศิษย์สำนักดาบที่บูซุ ร่วมสำนักเดียวกับคอนโด้และโอคิตะ มีพรสวรรค์ด้านดาบให้เห็นมาตั้งแต่เด็กทำให้เก่งกาจมาก แต่เดินเข้าไปหาเรื่องคนอื่นเก่งยิ่งกว่า ภายหลังศิษย์ในสำนักทั้งหมดจึงได้เดินทางเข้าเอโดะ และฮิจิคาตะก็ได้รับตำแหน่งรองหัวหน้าแห่งชินเซ็นงุมิ ฮิจิคาตะเป็นบุคคลที่มีนิสัยสุขุมเยือกเย็น แต่เวลาต่อสู้ จะสู้อย่างเต็มกำลัง เป็นคนที่เกลียดการพ่ายแพ้เป็นที่สุด แล้วยังเป็นคนที่จงรักภักดีต่อคอนโด้ที่เป็นหัวหน้ามากที่สุดคนหนึ่ง มีฝีมือดาบดี
ฮิจิคาตะเป็นคนที่สูบบุหรี่จัด และติดบุหรี่เป็นอย่างมาก ครั้งหนึ่ง บาคุฟุประกาศให้เอโดะเป็นเขตปลอดบุหรี่ ฮิจิคาตะถึงกับดั้นด้นขึ้นยานไปอวกาศเพื่อหาดวงดาวที่สามารถสูบบุหรี่ได้
อีกสิ่งที่ฮิจิคาตะชอบเป็นอย่างมากคือ มายองเนส ฮิจิคาตะเป็นคนที่คลั่งไคล้ในมายองเนสเป็นอย่างมาก จนถูกเรียกว่าเป็นมายองเลอร์ (นักบริโภคมายองเนส) ฮิจิคาตะชอบใส่มายองเนสในอาหารที่รับประทาน ไม่ว่าจะเป็นโซบะ ทาโกยากิ ดังโงะ รวมไปถึงเมนูที่เรียกว่า ฮิจิคาตะสเปเชียล ซึ่งเป็นข้าวที่ราดด้วยมายองเนสล้วนๆ
ในด้านความรัก ฮิจิคาตะเคยชอบพออยู่กับมิตสึบะพี่สาวของโอคิตะ ในสมัยที่ยังเป็นศิษย์สำนักดาบที่บูซุแต่ก็ได้เลิกร้างต่อกันก่อนที่จะเดินทางเข้าเอโดะ ซึ่งเขาได้ปฏิเสธคำสารภาพรักของมิตสึบะไปแบบไม่ใยดีซึ่งเป็นสาเหตุหนึ่งที่ทำให้โอคิตะไม่ชอบหน้าเขา แต่สาเหตุที่ฮิจิคาตะทำเช่นนั้น เพราะตัวเขาคิดว่าวิถีชึวิตที่เสี่ยงเป็นเสี่ยงตายกวัดแกว่งดาบไปทั่วอย่างเขาไม่มีทางทำให้มิตสึบะมีความสุขได้ แต่ตัวฮิจิคาตะก็ยังปรารถนาให้มิตสึบะมีความสุขเหมือนผู้หญิงทั่วไป
ชื่อ "ฮิจิคาตะ โทชิโร่" มีที่มาจากชื่อของ ฮิจิคาตะ โทชิโซ รองหัวหน้ากลุ่มชินเซ็นงุมิในประวัติศาสตร์จริง
ชื่อที่ตัวละครอื่นๆเรียก
คอนโด้ อิซาโอะ เรียกว่า โทชิ
โอคิตะ โซโกะ/ชินปาจิ เรียกว่า คุณฮิจิคาตะ
โอคิตะ มิตซึบะ เรียกว่า คุณโทชิโร่
คนอื่นๆเช่น กินโทกิ เรียกแค่นามสกุล และมีบางคนในหน่วย รวมทั้งผู้สละชีพขับไล่ต่างแดนที่เรียกว่า "รองหัวหน้าปีศาจ"
ฮิจิคาตะปรากฏตัวบนหน้าปกของหนังสือการ์ตูนกินทามะ เล่มที่ 8 และยังปรากฏตัวบนสันปกของหนังสือการ์ตูนกินทามะเล่ม 9
คอนโด้ อิซาโอะ
คอนโด้ อิซาโอะ (ชื่อในมังงะภาษาไทย) หรือ คอนโด อิซาโอะ (ชื่อในอนิเมะภาษาไทย) () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ
คอนโด้ อิซาโอะ เป็นหัวหน้าของกองกำลังตำรวจพิเศษติดอาวุธชินเซ็นงุมิ แต่เดิมเป็นศิษย์และทายาทของเจ้าสำนักดาบที่บุซูโดยมีศิษย์น้องคือโอคิตะและฮิจิคาตะ ต่อมาทั้งหมดจึงได้เดินทางเข้าเอโดะ แล้วคอนโด้ก็ได้รับตำแหน่งหัวหน้าแห่งชินเซ็นงุมิ คอนโด้เป็นคนที่ใช้ชีวิตอย่างง่ายๆ และเป็นคนที่มองคนอื่นในแง่ดีจนเกินไป จนบางครั้งตนเองกลับต้องมาเดือดร้อนทุกข์โศกพอสมควร แต่คอนโด้เป็นหัวหน้าที่ลูกน้องล้วนจงรักภักดี ยอมสละชีวิตเพื่อปกป้องให้ได้
คอนโด้เป็นคนที่มีหน้าตาไม่ค่อยดี จึงมักถูกเรียกล้อว่าเป็นกอริลลาอยู่บ่อยๆ มีอยู่ครั้งหนึ่งที่มัตสึไดระที่เป็นผู้บัญชาตำรวจแห่งเอโดะได้ขอร้องให้คอนโด้ ฮิจิคาตะและโอคิตะ มาทำภารกิจในการขัดขวางการเดทของลูกสาวตนเอง คอนโด้ได้ร่วมมือแล้วใช้นามตนว่า มือสังหารกอริลลา 13 โดยเลข 13 มาจากที่ว่าเขาจีบหญิงไม่ติดมา 13 ครั้ง
ในเรื่องความรัก คอนโด้มีโชคน้อยมากในเรื่องความรัก วันหนึ่ง คอนโด้ได้ไปที่ร้านอาหารที่โอทาเอะพี่สาวของชินปาจิทำงานอยู่ แล้วได้ปรับทุกข์กับโอทาเอะเรื่องที่เขาจีบหญิงไม่ติดเพราะมีหญ้าหลังเขาดก แล้วเขาได้ถามโอทาเอะว่า สมมติถ้าแฟนของของโอทาเอะมีหญ้าหลังเขาดก เธอจะทำอย่างไร โอทาเอะตอบว่า เธอก็จะรักเขาและหญ้าของเขา คอนโด่จึงเริ่มชอบโอทาเอะ และมักจะตามตื๊อขอแต่งงานอยู่เสมอ แต่โอทาเอะก็ไม่เล่นด้วย และมักจะสอยคอนโด้จนเจ็บตัวหลายครั้ง แต่คอนโด้ก็ยังไม่ล้มเลิกความพยายามทุกครั้งไป
ชื่อ "คอนโด้ อิซาโอะ" มีที่มาจากชื่อของ คอนโด้ อิซามิ หัวหน้ากลุ่มชินเซ็นงุมิในประวัติศาสตร์จริง
คอนโด้ปรากฏตัวบนหน้าปกของหนังสือการ์ตูนกินทามะ เล่มที่ 7 และยังปรากฏตัวบนสันปกของหนังสือการ์ตูนกินทามะเล่ม 8
พิกซี ลอตต์
พิกซี ลอตต์ () หรือชื่อเกิด วิกตอเรีย หลุยส์ ลอตต์ () เกิดเมื่อ 12 มกราคม ค.ศ. 1991 เป็นนักร้อง-นักแต่งเพลงชาวอังกฤษ และยังเป็นนักแสดง เซ็นสัญญากับเมอร์คูรีเรเคิดส์ ในสหรัฐอเมริกา และกับอินเตอร์สโคปในสหรัฐอเมริกา มีผลงานซิงเกิลเปิดตัวคือ "Mama Do (Uh Oh, Uh Oh)" ออกขายในรูปแบบดาวน์โหลดเมื่อ 6 มิถุนายน ค.ศ. 2009 และขายอย่างเป็นทางการเมื่อ 8 มิถุนายนติดชาร์ตอันดับ 1 บนสหราชอาณาจักร ในสัปดาห์ 14 มิถุนายน ค.ศ. 2009ผลงานอัลบั้มของเธอชุดแรกมีชื่อว่า "Turn It Up" ออกวางขาย 14 กันยายน ค.ศ. 2009
วัดบางกะพ้อม
วัดบางกะพ้อมตั้งอยู่ในจังหวัดสมุทรสงคราม เป็นสถานที่เก่าแก่แห่งหนึ่ง ซึ่งสร้างขึ้นเมื่อสมัยปลายกรุงศรีอยุธยา ปีพ.ศ. 2312 แต่ไม่ปรากฏนามผู้สร้าง
ในอดีตสมัยเสียกรุงศรีอยุธยามีชาวบ้าน 2 คนซึ่งเป็นสามีภรรยากันได้หนีศึกสงครามมาตั้งหลักทำมาหากินที่บ้านบางกะพ้อมแห่งนี้ โดยยึดอาชีพการสานกระพ้อมเพื่อยังชีพ แต่อยู่ได้ไม่นานนักก็ถูกพวกพม่าบุกโจมตี ครั้นจะหนีก็ไม่ทันจึงเข้าไปหลบอยู่ในกระพ้อมที่สานเอาไว้ และได้อธิษฐานว่าถ้ารอดพ้นจากการตายครั้งนี้ไปได้จะจัดการสร้างวัดและวิหารขึ้นตรงนี้ ต่อมาเมื่อรอดพ้นจากอันตรายใดๆ จึงปฏิบัติตามคำพูดที่กล่าวไว้ ได้สร้างวัดขึ้นชื่อว่า วัดบังกับพ้อม ต่อมาได้เปลี่ยนเป็น วัดบางกะพ้อม มาจนถึงปัจจุบันนี้
วัดบางกะพ้อมตั้งอยู่ ตำบลอัมพวา อำเภออัมพวา จังหวัดสมุทรสงคราม อยู่ห่างจากตัวจังหวัดสมุทรสงครามประมาณ 3 กิโลเมตร มีพื้นที่ 4ไร่ 1งาน 62ตารางวา
น้ำตกเก้าโจน
น้ำตกเก้าโจน เป็นแหล่งน้ำตกอยู่บ้านห้วยผาก (หมู่ที่ 7) เขตอำเภอสวนผึ้ง จังหวัดราชบุรี ห่างจากตัวอำเภอประมาณ 18 กิโลเมตร เลยจากบ่อน้ำร้อนบ่อคลึงไปประมาณ 1 กิโลเมตร สามารถเดินจากที่จอดรถจนถึงตัวน้ำตกประมาณ 500 เมตร
น้ำตกไหลมาจากหน้าผาสูงกลางหุบเขามีความสูง 9 ชั้นจากชั้นล่างสุด จนถึงชั้นสุดท้ายสามารถเดินเท้าเข้าไปได้ โดยระยะทางประมาณ 2 กิโลเมตร ถ้าจากน้ำตกชั้นล่างไปจนถึงชั้นบนสุดจะใช้เวลาเดินประมาณ 2 ชั่วโมง เวลาเดินลงประมาณ 45 นาทีเมื่อถึงเขตเมืองจังหวัดราชบุรีให้เลี้ยวขวาไปทางอำเภอจอมบึง โดยจะเลี้ยวตรงแยกเจดีย์หัก เลยเจย์ดีหักไปสักพักจะเจอแยกเขางูให้เลี้ยวขวาแล้วขับตรงไปเรื่อยๆ ระหว่างทางจะผ่านถ้ำเขาบินสามารถแวะเที่ยว เมื่อถึงอำเภอสวนผึ้งให้ตรงไปประมาณ 3 กิโลเมตร แล้วให้เลี้ยวซ้ายตรงภูผาผึ้งไปประมาณ 7 กิโลเมตร จะเจอกับวัดห้วยผากให้เลี้ยวขวา จะเจอกับธารน้ำร้อนบ่อคลึง 
เลยธารน้ำร้อนไปประมาณ 1 กิโลเมตร จะถึงน้ำตกเก้าโจน รถทุกชนิดสามารถไปได้เพราะเป็นทางลาดยางตลอดเส้นทาง และมีป้ายบอกทางตลอดเส้นทางเช่นกัน
อันบีลีฟวะเบิล (เพลงอีเอ็มเอฟ)
"อันบีลีฟวะเบิล" (Unbelievable) เป็นซิงเกิลที่เขียนและบันทึกเสียงโดย อีเอ็มเอฟ ออกจำหน่ายเมื่อปี พ.ศ. 2533 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 3 เมื่อ 25 พฤศจิกายน พ.ศ. 2533 ต่อมาก็กลายเป็นซิงเกิลที่ขายดีที่สุดในสหราชอาณาจักรประจำปี พ.ศ. 2533 ในอันดับที่ 32 แล้วยังขึ้นชาร์ตอันดับ 1 บนบิลบอร์ดฮอต 100เมื่อ 20 กรกฎาคม พ.ศ. 2534
อ่าวซางามิ
อ่าวซางามิ () หรือที่รู้จักในชื่อว่า ทะเลซางามิ ทอดตัวอยู่ทางทิศใต้ของจังหวัดคานางาวะบนเกาะฮนชูทางตอนกลางของญี่ปุ่น อยู่ห่างจากกรุงโตเกียวไปทางตะวันตกเฉียงใต้ 40 กิโลเมตร
จุดเหนือศูนย์เกิดแผ่นดินไหวในเหตุแผ่นดินไหวครั้งใหญ่คันโต เมื่อ พ.ศ. 2466 อยู่ลึกใต้เกาะอิซูโอชิมะ ในอ่าวซางามิ ส่งผลให้โตเกียว เมืองท่าโยโกฮามะ รวมทั้งจังหวัดโดยรอบทั้งชิบะ คานางาวะ และชิซูโอกะถูกทำลายจนราบ และความเสียหายยังแผ่ขยายไปทั่วภูมิภาคคันโต เนื่องจากพื้นดินใต้ทะเลทางตอนเหนือของอ่าวค่อนข้างตื้น และผลกระทบจากสึนามิและไต้ฝุ่นได้ก่อให้เกิดความเสียหายอย่างหนักบนพื้นที่ชายฝั่งโชนัน รวมทั้งวัดโคโตกุ () ที่เป็นที่ตั้งของพระพุทธรูปไดบุตสึ () ในช่วงที่เกิดสึนามิครั้งใหญ่เมื่อ พ.ศ. 2041
พลเรือเอก
พลเรือเอก () ตามระบบของ NATO เป็นยศทหารชั้นนายพลระดับ 4 ดาว พลเรือเอกเป็นยศทหารสูงสุดที่ทหารเรือเกือบทุกประเทศพึงจะครองได้ในปัจจุบัน แต่ในอดีต พลเรือเอกมีศักดิ์เป็นรองจากยศพลเรือเอกอาวุโส (มีบางประเทศ) และจอมพลเรือ
พลอากาศเอก
พลอากาศเอก () คือ ยศของเจ้าพนักงานทหารอากาศระดับสี่ดาว ซึ่งใช้เป็นครั้งแรกในกองทัพอากาศอังกฤษ และปัจจุบันก็ยังใช้อยู่ในกองทัพดังกล่าว ยศนี้ยังได้รับการใช้ในกองทัพอากาศของหลาย ๆ ประเทศซึ่งได้รับอิทธิพลทางประวัติศาสตร์มาจากประเทศอังกฤษ
เจ้าพนักงานซึ่งดำรงยศพลอากาศเอกนี้มักเป็นเจ้าพนักงานชั้นผู้ใหญ่อย่างยิ่ง เช่น เป็นผู้บัญชาการกองทัพหรือกองทัพอากาศระดับชาติ
อีเอ็มเอฟ (วงดนตรี)
อีเอ็มเอฟ (EMF) เป็นวงดนตรีอินดี้แด๊นซ์จากประเทศอังกฤษ ก่อตั้งวงใน ฟอเรสต์ออฟดีน ในกลอสเตอร์เชอร์ จุดเริ่มต้นของชื่อ อีเอ็มเอฟ ถูกใช้เป็นชื่อวงอย่างถาวร ในยุค 1990s แล้วก็ได้ออกซิงเกิลแรกก็คือ อันบิลีฟวะเบิล
คอมมานด์ &amp; คองเคอร์: ไทบีเรียน ดอว์น
คอมมานด์ & คองเคอร์ (หรือ คอมมานด์ & คองเคอร์: ไทบีเรียน ดอว์น หรือเรียกง่ายๆว่า C&C/C&C1; และชื่ออย่างไม่เป็นทางการคือ "คอมมานด์ & คองเคอร์ 64" สำหรับเครื่อง นินเทนโด 64) เป็นเกมวางแผนการรบเรียลไทม์ ในซีรีส์ "คอมมานด์ & คองเคอร์" พัฒนาโดย เวสท์วูด สตูดิโอ สำหรับ เอ็มเอส-ดอส และ จัดจำหน่ายโดย เวอร์จิน อินเตอร์แอคทีฟ โดยเกมนี้เป็นเกมแรกของซีรีส์ "คอมมานด์ & คองเคอร์"
มุทราศาสตร์
มุทราศาสตร์ () เป็นอาชีพ, สาขาวิชา หรือศิลปะของการออกแบบ การมอบ และการให้นิยามของตราอาร์ม และ การวางกฎที่เกี่ยวกับศักดิ์หรือข้อกำหนดของพิธีการใช้ที่ควบคุมโดยเจ้าหน้าที่ตราอาร์ม (officer of arms) คำว่า “heraldry” มาจากภาษาแองโกล-นอร์มันว่า “herald” ที่มีรากมาจากคำสมาทของภาษาเจอร์มานิค “*harja-waldaz” ที่แปลว่า “ผู้นำทัพ” โดยทั่วไปแล้วเป็นคำที่หมายถึงกิจการต่างๆ ทั้งหมดที่เกี่ยวกับหน้าที่และความรับผิดชอบของเจ้าหน้าที่ตราอาร์ม แต่สำหรับบุคคลทั่วไปแล้ว “มุทราศาสตร์” หมายถึงการออกแบบ การแสดง การบรรยาย และการบันทึกตราอาร์ม และ มุทรตรา (heraldic badge) ในประวัติศาสตร์มุทราศาสตร์ได้รับการบรรยายว่าเป็น “บทย่อของประวัติศาสตร์” และ “ขอบดอกไม้ตกแต่งของสวนแห่งประวัติศาสตร์” (the floral border in the garden of history) ที่มาของมุทราศาสตร์มาจากความจำเป็นของผู้ร่วมต่อสู้ในสงครามในการที่จะต้องแยกฝักแยกฝ่ายเพื่อที่จะได้ไม่ฆ่ากันเอง เมื่อใบหน้าของผู้นำซ่อนอยู่ภายใต้หมวกเกราะเหล็ก ในที่สุดการออกแบบเครื่องหมายที่แสดงถึงความแตกต่างของกลุ่มต่างๆ ก็กลายมาเป็นระบบที่เป็นทางการที่มีกฎระเบียบอันซับซ้อนเพิ่มขึ้นในรูปของศาสตร์ที่เรียกว่า “มุทราศาสตร์”
ระบบการเขียนนิยามของตราอาร์มที่ใช้ในประเทศที่ใช้ภาษาอังกฤษสร้างขึ้นโดยเจ้าหน้าที่ตราอาร์มในยุคกลาง ซึ่งเป็นการบรรยายด้วยภาษาเฉพาะทางขององค์ประกอบต่างๆ ที่รวมทั้งโล่ภายในตรา เครื่องยอด, ประคองข้าง, คำขวัญ และ เครื่องหมาย (Charge) ต่างๆ ที่ใช้ในตรา การบรรยายเป็นไปตามกฎและระเบียบต่างๆ ที่วางไว้อย่างเคร่งครัดเช่นกฎของผิวตรา กฎและศัพท์ที่ใช้แตกต่างกันไปตามแต่ประเทศที่ใช้ เมื่อมาถึงปลายยุคกลางแต่ละประเทศก็วิวัฒนาการเขียนนิยามของตราที่เป็นเอกลักษณ์ของตนเอง แต่ก็ยังมีกฎพื้นฐานที่ใช้ร่วมกันทุกประเทศ
แม้ว่ามุทราศาสตร์จะมีอายุร่วม 900 ปีแต่ก็ยังเป็นศาสตร์ที่ยังคงใช้กันอยู่ เมืองใหญ่และเล็กหลายเมืองในยุโรปและทั่วโลกยังคงสร้างตราอาร์มกันอยู่ ตราส่วนบุคคลทั้งที่พิทักษ์โดยกฎหมายหรือรับมาใช้ก็ยังดำเนินการปฏิบัติกันอยู่ทั่วโลก สมาคมมุทราศาสตร์ที่ก่อตั้งขึ้นก็ยังคงมีอยู่และเป็นสถาบันที่เผยแพร่ความรู้และความเข้าใจเกี่ยวกับมุทราศาสตร์
อันฟินิช ซิมพาธี
อันฟินิช ซิมพาธี (Unfinished Sympathy) เป็นซิงเกิลของแมสซีฟแอตแทกร่วมกับชาร่า เนลสันเป็นคนร้องเพลงนี้ ออกจำหน่ายเมื่อ 11 กุมภาพันธ์ , พ.ศ. 2534 เพลงต้นฉบับถูกบรรจุในผลงานอัลบั้มของวงแมสซีฟแอตแทก ชุด บลูไลนส์ (Blue Lines) และยังเป็นเพลงแนวทริปฮอปในยุคแรกอีกด้วย และเป็นซิงเกิลที่ประสบความสำเร็จอีกซิงเกิลหนึ่งที่ได้ติดชาร์ตซิงเกิลแห่งสหราชอาณาจักรอยู่ในอันดันที่ 13 และ ชาร์ตอันดันที่ 1 ใน ดัตช์ท็อป 40
เครื่องหมาย (มุทราศาสตร์)
เครื่องหมาย () ในมุทราศาสตร์เป็นองค์ประกอบหนึ่งของตราอาร์มที่เป็นเครื่องหมายที่อาจจะเป็นตราสัญลักษณ์หรือสิ่งต่างๆ ที่ตั้งอยู่บนพื้นตราของโล่ภายในตรา ซึ่งอาจจะเป็นลายเรขาคณิต (บางครั้งเรียกว่า "แถบ") หรือสิ่งที่เป็นสัญลักษณ์สำหรับของบุคคล สัตว์ สิ่งของ หรือ สิ่งอื่น ๆ ในนิยามของตราของฝรั่งเศสแถบเรียกว่า "pièces" และเครื่องหมายอื่น ๆ เรียกว่า "mobile" ซึ่งเป็นคำคำพ้องรูปพ้องเสียง (homonym) กับคำว่า "meuble" ในภาษาฝรั่งเศสปัจจุบันที่แปลว่าเครื่องเรือน
การแบ่งเครื่องหมายออกเป็น "แถบ" หรือ "แถบย่อย" และกลุ่มอื่น ๆ เป็นระเบียบใหม่ที่เป็นที่คัดค้านโดยนักเขียนเกี่ยวกับมุทราศาสตร์หลายคนที่รวมทั้งฟ็อกซ์-เดวิส ความสำคัญและความหมายของเครื่องหมายจะได้รับการระบุในนิยามของตรา
คำว่า "charge" ("เครื่องหมาย") อาจจะใช้เป็นคำกิริยา เช่นถ้าโล่มีสิงห์โตสามตัวก็จะนิยามว่า "charged with three lions" (เครื่องหมายด้วยสิงห์สามตัว) หรือ เครื่องยอดหรือตัว "เครื่องหมาย" เองก็อาจจะเป็น "เครื่องหมาย" ได้ เช่นเป็นปีกเหยี่ยวคู่ "charged with trefoils" (เป็นเครื่องหมายจิกสามแฉก) (เช่นตราแผ่นดินของบรันเดินบวร์ค) สิ่งสำคัญคือการแสดงความแตกต่างระหว่าง "แถบ" (ordinaries) กับ "ช่องตรา" (divisions of the field) เพราะเครื่องหมายทั้งสองอย่างนี้ใช้วิธีนิยามเดียวกัน เช่นโล่ "divided" "per chevron" (ช่องแบ่งด้วยแถบเชฟรอน) ที่ต่างจาก "charged with chevron" (เป็นเครื่องหมายเชฟรอน)
สิ่งต่างที่ใช้เป็นเครื่องหมายมาจากธรรมชาติ ตำนาน หรือเทคโนโลยี สิ่งต่าง ๆ ที่ใช้เป็นเครื่องหมายก็ได้แก่กางเขนที่เป็นเครื่องหมายของคริสต์ศาสนา เหยี่ยว สิงห์โต หรือ สิ่งก่อสร้าง
หญ้าน้ำค้าง
หญ้าน้ำค้าง หรือ หยาดน้ำค้าง เป็นพืชกินแมลงในสกุลหยาดน้ำค้าง กระจายพันธุ์ในเขตร้อน พบได้ในประเทศออสเตรเลียและทวีปเอเชียจนถึงทวีปแอฟริกาแต่ไม่พบในเขตนีโอทรอปิค
หญ้าน้ำค้างเป็นพืชล้มลุก มีระบบรากเป็นเส้น ลำต้นสูงได้ถึง 30 ซม. ไม่มีหูใบ ใบเรียวยาวได้กว่า 10 ซม. กว้างประมาณ 1-2 มม. ปลายใบม้วนงอมีขน ใบมีสีเขียวเหลืองจนถึงแดงเข้ม ปลายขนมีต่อมเมือกใสเหนียว ช่อดอกออกที่ซอกใบทางตอนปลาย ยาวได้กว่า 10 ซม. มีได้ถึง 20 ดอกในแต่ละช่อ กลีบเลี้ยงรูปใบหอก ยาว 3-5 มม. กลีบดอกรูปไข่กลับ ยาวเกือบ 1 ซม. มีสีขาว สีชมพู หรือสีม่วง ก้านดอกยาว 0.5-1.5 ซม. เกสรเพศผู้มี 5 อัน แยกกัน ยาวประมาณ 4 มม. อับเรณูรูปขอบขนาน เกสรเพศเมียมี 3 อัน แยกเป็น 2 แฉกเกือบถึงโคนก้าน แคปซูลมี 3 ซีก รูปขอบขนาน ยาวประมาณ 3 มม.
หญ้าน้ำค้างมีเขตการกระจายพันธุ์กว้างในแถบทวีปเอเชียเขตร้อน จนถึงแอฟริกาและออสเตรเลีย ในประเทศไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์ พบมากที่ภาคตะวันออกและตะวันออกเฉียงเหนือ
หญ้าไฟตะกาด
หญ้าไฟตะกาด () เป็นพืชในสกุลหยาดน้ำค้างที่มีหัวใต้ดิน มีการกระจายพันธุ์เป็นวงกว้าง ชื่อในภาษาละติน "peltata" แปลว่า รูปโล่ ซึ่งหมายถึงรูปทรงของก้านใบโดยทั่วไปหยาดน้ำค้างชนิดมีหัวใต้ดินส่วนมากจะเป็นใบกระจุกแนบดิน แต่หญ้าไฟตะกาดลำต้นจะตั้งขึ้น ช่อดอกเป็นกิ่งแขนง
หญ้าไฟตะกาดยังมีชื่อท้องถิ่นอื่นๆอีกดังนี้: หยาดน้ำค้าง (เลย) ปัดน้ำ (ตะวันออกเฉียงเหนือ,เลย)
หญ้าไฟตะกาดเป็นพืชล้มลุกมีลำต้น สูงได้ถึง 35 ซม. มีหัวใต้ดินขนาดเล็ก เส้นผ่าศูนย์กลางไม่เกิน 1 ซม. ไม่มีหูใบ ใบที่โคนหลุดร่วงง่าย ใบตามลำต้นแบบก้นปิดรูปสามเหลี่ยม เส้นผ่าศูนย์กลาง 0.3-0.6 ซม. ช่อดอกตั้งตรง ไม่แตกแยกแขนง กลีบเลี้ยงรูปไข่แกมรูปรี ยาว 0.2-0.3 ซม. ขอบเป็นชายครุย กลีบดอกรูปไข่กลับ ยาว 0.5-0.6 ซม. สีขาว ก้านดอกยาว 1-2 ซม. เกสรเพศผู้มี 5 อัน แยกกัน ยาว 0.3-0.4 ซม. อับเรณูรูปทรงกลม เกสรเพศเมียมี 3 อัน แยกเป็นหลายแฉก แคปซูลมี 3 ซีก รูปขอบขนานเกือบกลม เส้นผ่าศูนย์กลางยาวประมาณ 3 มม.
หญ้าไฟตะกาดปกติจะขึ้นบนพื้นราบ มีพุ่มไม้เล็กน้อย บนดินเลน หรือดินทราย อย่างบริเวณหญ้าริมถนนที่ตัดผ่านป่า เป็นต้น หญ้าไฟตะกาดมีเขตการกระจายพันธุ์กว้าง พบในทางตอนใต้และตะวันออกของประเทศออสเตรเลีย, รัฐแทสเมเนีย, ประเทศนิวซีแลนด์, เอเชียตะวันออกเฉียงใต้ และอินเดีย ในไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์
ซาลาแมนเดอร์ (สิ่งมีชีวิตในตำนาน)
ซาลาแมนเดอร์ ( ()) การบรรยายซาลาแมนเดอร์ก็เช่นเดียวสัตว์ที่มีจริงที่นักเขียนในสมัยโบราณจะให้คำบรรยายอุปมานิทัศน์ของลักษณะอย่างเลิศลอยในสัตวตำนาน (Bestiary) ของยุคกลาง และเมื่อไม่นานมานี้นักเขียนบางคนก็สรุปว่าซาลาแมนเดอร์ในตำนานเป็นสัตว์ที่แตกต่างจากซาลาแมนเดอร์ที่มีอยู่จริง ความคิดนี้แพร่หลายในหมู่สิ่งลึกลับ คำบรรยายของลักษณะรูปทรงของซาลาแมนเดอร์ในตำนานคล้ายกับซาลาแมนเดอร์ธรรมชาติ ที่มีรูปทรงคล้ายกิ้งก่า แต่มักจะมีความเกี่ยวข้องกับไฟโดยเฉพาะที่เกี่ยวกับธาตุไฟ
ซาลาแมนเดอร์ในตำนานเป็นสัตว์ที่ปรากฏในตำนานคลาสสิก ตำนานยุคกลาง และตำนานยุคฟื้นฟูศิลปวิทยา และเป็นสัตว์ที่นิยมใช้กันเป็นเครื่องหมายในตราอาร์มหรือตราแผ่นดิน
ซาลาแมนเดอร์ในยุคแรกของมุทราศาสตร์มักจะมีลักษณะคล้ายสุนัขขาสั้นล้อมรอบด้วยไฟ เมื่อไม่นานมานี้ลักษณะของซาลาแมนเดอร์ก็มามีลักษณะคล้ายกับกิ้งก่าหรือซาลาแมนเดอร์ธรรมชาติ แต่ก็ยังอยู่ท่างกลางเปลวเพลิง ในตราอาร์มของ Le Clei เป็นภาพซาลาแมนเดอร์ "vomissant des flammes" ("พ่นไฟ") มักจะนิยามว่าเป็นสีสีเขียว แต่บางครั้งก็เป็นสีอื่นหรือเป็นสีกลุ่มโลหะ (สีเงิน หรือ สีทอง)
ซาลาแมนเดอร์กลายมาเป็นสัญลักษณ์ของความศรัทธาอันไม่มีที่สิ้นสุดที่มีชัยเหนือไฟแห่งความหลง เช่นที่ใช้เป็นตราสัญลักษณ์ในสมเด็จพระเจ้าฟรองซัวส์ที่ 1 แห่งฝรั่งเศสพร้อมด้วยคำขวัญ "Nutrisco et extinguo" (รักษาคุณธรรมดับอธรรม) หรือปรากฏในตราอาร์มของลาร์ฟ (Le Havre), ฟองแตงโบล และอื่นๆ
ซาลาแมนเดอร์กลายมาเป็นสัญลักษณ์ของช่างเหล็ก ซึ่งทำให้ปรากฏในตราของเมืองเพื่อเป็นสัญลักษณ์สำหรับอุตสาหกรรมเครื่องเหล็ก เช่นที่ปรากฏในตราของบะระห์ดัดลีย์ในเวสต์มิดแลนด์ในอังกฤษ
บริษัทประกันภัยบางบริษัทก็ใช้ซาลาแมนเดอร์เป็นส่วนหนึ่งของตราที่เป็นสัญลักษณ์ของต่อสู้กับไฟ ซาลาแมนเดอร์และฟีนิกซ์เป็นสัญลักษณ์ของพนักงานดับเพลิง
ประธานาธิบดีอินโดนีเซีย
ประธานาธิบดีแห่งสาธารณรัฐอินโดนีเซีย () เป็นประมุขแห่งรัฐและหัวหน้ารัฐบาลของสาธารณรัฐอินโดนีเซีย ประธานาธิบดีเป็นประมุขแห่งอำนาจบริหารของรัฐบาลอินโดนีเซีย และเป็นผู้บัญชาการทหารแห่งกองทัพอินโดนีเซีย
เมื่อวันที่ 20 ตุลาคม พ.ศ. 2556 โจโก วีโดโด ได้ดำรงตำแหน่งประธานาธิบดีคนที่ 7 และคนปัจจุบันของอินโดนีเซีย
ประธานาธิบดี มีอำนาจตามรัฐธรรมนูญที่จะแต่งตั้งและถอดถอนรัฐมนตรี ประธานาธิบดีมีสิทธิเสนองบประมาณในสภาผู้แทนราษฎร เพื่อหารือเกี่ยวกับงบประมาณที่ต้องผ่านสภาผู้แทนราษฎร และยังมีอำนาจที่จะบรรลุข้อตกลงให้ข้อบังคับของรัฐบาลมีผลตามกฎหมาย และในกรณีฉุกเฉินมีอำนาจที่จะทำให้กข้อบังคับของรัฐบาลสามารถแทนกฎหมาย ประธานาธิบดีมีอำนาจสูงสุดเหนือกองทัพอินโดนีเซีย ประธานาธิบดีสามารถลงนามในสนธิสัญญา แต่งตั้งทูต และต้อนรับทูตจากประเทศอื่น ๆ สามารถแต่งตั้งคณะกรรมการพิจารณาคดีที่เกี่ยวข้องกับสมาชิกสภาผู้แทนราษฎร ประธานาธิบดีมีอำนาจที่จะให้อภัยโทษ แต่ต้องพิจารณาคำแนะนำของศาล และประธานาธิบดียังมีสิทธิเสนอรายชื่อว่าที่ประธานศาลฎีกา.
ตามกฎหมายในพ.ศ. 2521 ระบุว่าอดีตประธานาธิบดีมีสิทธิได้รับเงินบำนาญ อดีตประธานาธิบดียังมีสิทธิพักที่บ้านโดยที่ไฟฟ้า น้ำ และค่าโทรศัพท์ดูแลโดยรัฐบาล นอกจากนั้นอดีตประธานาธิบดีจะมีสิทธิการดูแลสุขภาพฟรีสำหรับครอบครัวของพวกเขา และมีคนขับรถ
โจเลียน เลสคอตต์
โจเลียน แพทริก เลสคอตต์ () เกิดเมื่อวันที่ 16 สิงหาคม ค.ศ. 1982 เป็นนักฟุตบอลชาวอังกฤษ ปัจจุบันเล่นให้กับซันเดอร์แลนด์ ในตำแหน่งกองกลาง เป็นเจ้าของฉายา "ไอ้หน้าบาก" เนื่องจากสมัยเด็ก ๆ เขาประสบอุบัติเหตุจึงทำให้เกิดรอยแผลเป็นที่หน้าผากและทำให้กลายเป็นจุดเด่นของเขาจนถึงทุกวันนี้ เขาเล่นในตำแหน่งกองกลางซึ่งเป็นตำแหน่งที่เขาถนัดและตำแหน่งแบ็กซ้ายซึ่งพี่ชายของเขาคือ แอรอน เลสคอตต์ ก็เป็นนักฟุตบอลอาชีพเช่นกันโดยเขาเล่นให้กับทีมบริสตอลโรเวิร์ส
นฺหวี่วา
นฺหวี่วา ตามสำเนียงกลาง หรือ หนึ่งออ ตามสำเนียงฮกเกี้ยน () เป็นนางฟ้าในเทพปกรณัมจีน เป็นที่รู้จักว่าสร้างสรรค์มนุษยชาติและซ่อมกำแพงสวรรค์ (ท้องฟ้า) นอกจากนี้ ยังอาจนับเป็นประมุขคนที่สองของประเทศจีนด้วย
เรื่อง ห้องสิน ว่า พระนางเป็นพระกนิษฐาองค์ที่ 9 ร่วมพระมารดาเดี่ยวกับกับ ฮอกฮีสีฮ่องเต้ นอกจากมีพระปรีชาสติปัญญา และ ทรงช่วยฮอกฮีสีฮ่องเต้ ทำนุบำรุงแผ่นดินและจัดทพเนียมให้บ้านเมืองมีระเบียบยิ่งขึ้น
ตามเรื่องกล่าวไว้ว่า พระนางมีพระสิริโฉมงดงาม มีพระพักตร์ขาว พระทนต์ขาวเหมือนแก้วสี พระโอษฐ์แดง ส่วนสูงราว 775 เซนติเมตร
ตามตำนานเล่าว่ามีเทพที่มีฤทธิ์มาก 2องค์ คือเทพไฟ และเทพน้ำได้ต่อสู้กัน เต่ายักษ์ของเทพน้ำได้หลบนี้จนไปชนกับภูเขาปู้โจว(หรือเสาค้ำฟ้า) ทำให้ภูเขาปู้โจวพังทลาย ทำให้ฟ้าเอียงไปทางทิศตะวันตกเฉียงเหนือ ดินเอียงไปทางทิศตะวันออกเฉียงใต้ ภูเขาและผืนป่าถูกไฟทำลาย เกิดน้ำท่วมไปทั่วทุกหนแห่ง ปีศาจก็ออกมาทำร้ายผู้คน มนุษย์ประสบกับภัยพิบัติอันใหญ่หลวง
นฺหวี่วาได้ใช้ขาของเต่ายักษ์ที่เสียสละมาค้ำฟ้าเอาไว้เพราะตนเองทำเสาค้ำฟ้าพังทลาย และซ่อมรูรั่วของฟ้าหินเจ็ดสี แต่นฺหวี่วาจะไม่สามารถทำสำเร็จสมบูรณ์ได้ ฟ้าดินยังเอียงอยู่เล็กน้อยทำให้เกิดปรากฏการณ์ที่ดวงอาทิตย์ ดวงจันทร์และดวงดาวเคลื่อนที่ไปทางทิศตะวันตกเฉียงเหนือ และน้ำในแม่น้ำไหลไปทางทิศตะวันออกเฉียงใต้ จึงต่อสู้กับปีศาจ
ตามตำนานส่วนใหญ่ไม่ได้เล่าว่านฺหวี่วาเป็นผู้สร้างทุกสิ่งทุกอย่างบนโลก ส่วนใหญ่จะเล่ามาเป็นผู้สร้างมวลมนุษย์ ตำนานเล่าว่านฺหวี่วามีช่วงชีวิตอยู่ตอนที่โลกเพิ่งเกิดขึ้น นฺหวี่วารู้สึกเหงา ดังนั้นจึงสร้างสัตว์และมนุษย์ขึ้นมา หลังจากนั้นนฺหวี่วาก็เริ่มสร้างสิ่งมีชีวิตขึ้นทีละวัน ๆ วันแรกสร้างไก่ วันที่สองสร้างสุนัข วันที่สามสร้างแกะ วันที่สี่สร้างหมู วันที่ห้าสร้างวัว วันที่หกสร้างม้า และวันที่เจ็ดหนีวาได้ใช้ดินเหลืองผสมกับน้ำปั้นมนุษย์ขึ้นมา โดยที่แต่ละตัวหน้าตาไม่เหมือนกันเลย หลังจากสร้างไปได้หลายร้อยตัว นฺหวี่วาจึงรู้สึกว่าวิธีนี้ค่อนข้างช้า นฺหวี่วาจึงคิดหาวิธีใหม่โดยการนำเอาเชือกจุ่มลงในดินโคลน จากนั้นยกขึ้นมาสะบัด เศษโคลนที่หลุดจากเชือกก็ตกลงสู่พื้นแล้วกลายเป็นมนุษย์ แต่เป็นมนุษย์ที่ไม่สมบูรณ์เท่าไรนัก พิการบ้าง แต่หลังจากที่หนี่วาต่อสู้กับปีศาจแล้วพลังหมด จนไม่สามารถสร้างมนุษย์และสัตว์ได้อีก จึงขอเป็นมนุษย์และพอกลายได้แต่งงานกับพี่ชายที่ชื่อฝูชี
พระเจ้าซอช็อนแห่งโคกูรยอ
พระเจ้าซอช็อน (?-ค.ศ. 292) หรือ โค ยักโร หรือ โค ยักอู กษัตริย์ลำดับที่ 13 แห่งอาณาจักรโคกูรยอ เป็นพระราชโอรสลำดับที่สองของพระเจ้าจุงช็อน กษัตริย์องค์ที่ 12 ของอาณาจักร ทรงขึ้นเป็นรัชทายาทเมื่อ ค.ศ. 255 และทรงขึ้นครองราชย์แทนพระราชบิดาที่สวรรคตในปี ค.ศ. 270 ต่อมาในปี ค.ศ. 286 เชื้อพระวงศ์ 2 พระองค์คือองค์ชายโค อิล-อู และองค์ชายโค โซ-บัล ได้ก่อการกบฏแต่ไม่สำเร็จ ทั้งสองพระองค์ก็ถูกสำเร็จโทษในที่สุด พระเจ้าซอช็อนสวรรคตเมื่อ ค.ศ. 292 หลังจากครองราชย์มาได้ 22 ปี พระเจ้าพงซังแห่งโคกูรยอพระราชโอรสขึ้นครองราชย์สมบัติต่อ
ไอบีลีฟ (เพลงอีเอ็มเอฟ)
"ไอบีลีฟ" (I Believe) เป็นซิงเกิลที่สองของ อีเอ็มเอฟ ออกจำหน่ายเมื่อปี พ.ศ. 2534 อยู่ในผลงานอัลบั้มแรกของวง ในชื่อชุด Schubert Dip
พีเพิลโฮลด์ออน
"พีเพิลโฮลด์ออน" () เป็นซิงเกิลที่เขียนและบันทึกเสียงโดย แม็ตต์ แบล็ค โจนาธาน มอร์ แห่งวง โคลด์คัต และ ผู้เขียนเนื้อร้องโดย ลิซา สแตนฟิลด์ ออกจำหน่ายในปี พ.ศ. 2532 เพลงนี้ขึ้นชาร์ตซิงเกิลแห่งสหราชอาณาจักรอันดับสูงสุดที่ 11 และ บรรจุในผลงานอัลบั้มของลิซา สแตนฟิลด์ในชื่อชุด ลิซา สแตนฟิลด์ ซึ่งเป็นเวอร์ชันรีมิกซ์ ขึ้นชาร์ตในสหราชอาณาจักรสูงกว่าเวอร์ชันเดิม คือที่อันดับ 4
ปฏิวัติ เรืองศรี
แซ้งค์ ปฏิวัติ เรืองศรี เป็นนักร้องและนักแสดงในสังกัดอาร์เอส ชาวไทย จังหวัดนครสวรรค์ มีผลงานละครและภาพยนตร์พอเป็นที่รู้จัก
แซ้งค์ ปฏิวัติ เรืองศรี เกิดเมื่อวันที่ 20 สิงหาคม พ.ศ. 2516 เป็นอดีตนักแสดงและนักร้องชื่อดัง โดยเริ่มต้นงานในวงการบันเทิงด้วยการเป็นนักแสดงและแสดงภาพยนตร์ให้กับ ไฟว์สตาร์ โปรดักชั่น ในยุค ไฟว์สตาร์ นิว คิดส์ หลังจากนั้นได้รับการติดต่อจากทาง อาร์เอส โปรโมชั่น ให้มาเป็นนักร้องในสังกัด โดยได้ออกอัลบั้มชุดแรก "sank เข้าล็อก" ในปี พ.ศ. 2536 ชุดนี้เป็นชุดที่ทำให้มีเพลงฮิตโดนใจวัยรุ่นยุคนั้น เช่น แบเบอร์, สะสาง, แค่เดน เป็นต้น
ปี พ.ศ. 2537 แซ้งค์ได้แสดงละครเรื่อง ศิลามณี ของ ดาราวิดีโอ ทางช่อง 7 โดยรับบทเป็น ชาลี และได้ร้องเพลงประกอบละครถึงสองเพลง จึงทำให้เพลงประกอบละครเรื่องนี้โด่งดังเปรี้ยงปร้างไปในพริบตา คือเพลง รักเธอ และ สิ่งเดียวที่ต้องการ จึงทำให้แซ้งค์โด่งดังกว่า ยุทธพิชัย ชาญเลขา ที่รับบทเป็นพระเอก
ปี พ.ศ. 2539 แซ้งค์ได้ออกอัลบั้ม "คอมมอน แซ้งค์" มีเพลงฮิตคือ ห่วงใยเหลือเกิน เป็นต้น และปีเดียวกันก็ได้ร้องเพลงประกอบละครเรื่อง 111(ตองหนึ่ง) ของดาราวิดีโอ จึงทำให้เพลงประกอบละครดังเปรี้ยงปร้างทันที อย่างเช่นเพลง 111 (ปฏิบัติการณ์), คือฉันที่ห่วงใย และในปี พ.ศ. 2551 แซ้งค์ได้กลับมารับแสดงภาพยนตร์อีกครั้งในเรื่อง ถอดรหัส...วิญญาณ ซึ่งสร้างโดยบริษัทของตนเอง
เครื่องหมายประจำจังหวะ
เครื่องหมายประจำจังหวะ คือ เครื่องหมายที่ใช้สำหรับกำหนดอัตราจังหวะของเพลง โดยใช้ตัวเลขเป็นเครื่องหมายเพื่อบอกค่าของจังหวะต่าง ๆ จะบันทึกไว้ตอนหน้าของบทเพลง เป็นเลข 2 ตัว คือมีตัวบน และตัวล่าง
เลขตัวบน หมายถึง อัตราจังหวะใน 1 ห้องดนตรี ว่าจะมีทั้งตัวโน้ตหรือตัวหยุดเมื่อรวมกันแล้วจะเท่ากับตัวเลขตัวนี้พอดีต่อ 1 ห้อง ส่วนเลขตัวล่าง หมายถึง ค่าของตัวโน้ตที่กำหนดว่าตัวโน้ตตัวใดจะมีค่าเท่ากับ 1 จังหวะ คือนับเป็น 1 จังหวะ รวมทั้งตัวหยุดประจำตัวโน้ตตัวนั้นด้วย โดยมีการกำหนดดังนี้
ตัวโน้ตอื่น ๆ ก็จะมีการบวกตัวเลขขึ้นไปทีละเท่าตัวไปตามลำดับ
ไอบีลีฟ
ไอบีลีฟ () สามารถหมายถึง
ปลากดหมู
ปลากดหมู () เป็นสกุลของปลาหนังน้ำจืด ในสกุล "Rita" (/ริ-ต้า/) ในวงศ์ปลากด (Bagridae)
ปลากดหมู เป็นปลาหนังที่มีลำตัวอ้วนป้อม มีหนวดสั้น ๆ 4 คู่ 2 คู่ใต้คางเพื่อใช้เป็นอวัยวะสัมผัส และมีลักษณะเด่น คือ มีแผ่นกระดูกบริเวณท้ายทอยและบริเวณเหนือครีบอก เป็นแผ่นหนาและแข็งมาก
มีขนาดเฉลี่ยยาวประมาณ 19–30 เซนติเมตร ยกเว้นในชนิด "R. rita" ที่ยาวได้ 150 เซนติเมตร และชนิด "R. sacerdotum" ที่ยาวได้ถึง 200 เซนติเมตร ซึ่งนิยมเลี้ยงเป็นปลาสวยงามทั้งคู่ เป็นปลาที่หากินตามพื้นน้ำ โดยกินปลาและสัตว์น้ำขนาดเล็กเป็นอาหาร พบกระจายพันธฺ์ในแม่น้ำสายใหญ่ในประเทศอินเดีย และบางส่วนในประเทศพม่าและพบ 2 ชนิดที่เป็นฟอสซิล คือ "R. grandiscutata" & "R. theobaldi" พบในยุคไพลโอซีนตอนปลายในชั้นหินศิวาลิค ในรัฐปัญจาบ ประเทศอินเดีย
ปราสาทบ้านพลวง
ปราสาทบ้านพลวง ตั้งอยู่ที่บ้านพลวง ตำบลบ้านพลวง อำเภอปราสาท จังหวัดสุรินทร์ เป็นศาสนสถานขนาดเล็ก หรือสรุก จำนวน 1 หลัง หันหน้าไปทางทิศตะวันออก สร้างตามแบบศิลปะแบบบาปวนสร้างด้วยหินทรายสีขาวบนฐานศิลาแลง ล้อมรอบด้วยคูน้ำรูปตัวยู องค์ปราสาทมีแผนผังเป็นรูปสี่เหลี่ยมจัตุรัสขนาด 4 x 4 เมตร ฐานศิลาแลงมีแผนผังเป็นรูปสี่เหลี่ยมผืนผ้า มีขนาดประมาณ 8 x 23 เมตร สันนิษฐานกันว่า ด้วยฐานศิลาแลงขนาดใหญ่เพียงนี้ จึงมีความเป็นไปได้ที่จะมีความตั้งใจสร้างให้มีปราสาท 3 องค์ บนฐานเดียวกัน แต่คงมีเหตุการณ์สำคัญ เช่น สงคราม โรคระบาด ความแห้งแล้ง จึงส่งผลให้การสร้างปราสาทชะงักไป
ปราสาทมีประตูทางเข้าเพียงทางเดียว อีกทางด้านเป็นประตูหลอก ทับหลังด้านตะวันออกและด้านใต้สลักภาพพระอินทร์ทรงช้างเอราวัณ ทับหลังด้านทิศเหนือสลักเป็นภาพพระศิวะปราบนาคกาลิยะ ส่วนทับหลังด้านตะวันตกยังไม่ได้สลักภาพใดๆ
ปราสาทบ้านพลวงเป็นปราสาทที่ยังสร้างไม่เสร็จ สังเกตได้จากภาพแกะสลักยังไม่เสร็จ โดยภาพส่วนใหญ่จะเป็นเรื่องราวของเทพปกรณัมในลัทธิไศวะนิกาย แต่มีการสลักภาพสัตว์ เช่น สลักภาพกระรอกกระแต และกวางป่าไว้เหนือใบระกาด้านต่อดอกพันธุ์พฤกษา ซึ่งไม่ปรากฏในปราสาทแห่งใด
ปราสาทบ้านพลวง ได้รับการบูรณะเมื่อ พ.ศ. 2514 - 2516 ด้วยวิธีอนัสติโลซีส คือการรื้อมาและประกอบเป็นจิกซอว์ขึ้นใหม่ เสริมโครงสร้างและรากฐานใหม่ หินส่วนไหนขาดก็เติมหินเข้าไปใหม่ให้สมบูรณ์ โดยไม่ขัดกับลวดลายและศิลปะเดิมของปราสาท โดยนายแวนส์ เรย์ ซิลเดรส นักศึกษาปริญญาเอกแห่งมหาวิทยาลัยคอร์แนล สหรัฐอเมริกา
จอห์นนีเฮตส์แจ๊ซ
จอห์นนีเฮตส์แจ๊ซ () เป็นวงป็อปอังกฤษก่อตั้งวงในปี 1986 โดยคลาร์ก แดตช์เลอร์ (ร้อง, เปียโน) แคลวิน เฮส์ (คีย์บอร์ด) และชาวเยอรมันโดยกำเนิด ไมค์ โนซิโต (เบส)
ชื่อของวงจอห์นนีเฮตส์แจ๊ซ ตั้งมาจากเพื่อนที่เกลียดเพลงแจ๊ซ จอห์นนีเฮตส์แจ๊ซออกซิงเกิลแรกคือ "Me and My Foolish Heart" กับสังกัด RAK ในปี 1986 หลังจากหาค่ายใหญ่พวกเขาก็เข้าสังกัดเวอร์จิน ในปลายปี 1986
วงมีซิงเกิลเปิดตัวกับเวอร์จินคือ "Shattered Dreams" ที่กลายเป็นเพลงดังในปี 1987 ติดอันดับ 5 บนยูเคซิงเกิลส์ชาร์ต และอันดับ 2 บนชาร์ตบิลบอร์ดฮอต 100 วงมีอัลบั้มเปิดตัวชื่อ "Turn Back the Clock" ที่ประสบความสำเร็จ ขึ้นอันดับ 1 บนยูเคอัลบั้มส์ชาร์ต พวกเขายังมีเพลงติดท็อป 20 ในสหราชอาณาจักร 3 ซิงเกิล จากอัลบั้มคือ "I Don't Want to Be a Hero" (UK #11, US #31), "Turn Back the Clock" (UK #12), และ "Heart of Gold" (UK #19) ที่ถือเป็นซิงเกิลดังเพลงสุดท้าย ในสหรัฐอเมริกา "Hero" ติดท็อป 40 บนบิลบอร์ดฮอต 100 และยังติดท็อป 20 บนชาร์ตเอซี และแดนซ์คลับเพลย์
นักร้องนำและยังเป็นผู้เขียนเพลงหลัก คลาร์ก แดตช์เลอร์ ออกจากวงในปี 1988 และแทนที่โดยอดีตมือกีตาร์เบสวงเดอะเคียว ชื่อฟิล ทอร์แนลเลย์ ก่อนที่จะออกผลงานอัลบั้มชุดที่ 2 ชุด "Tall Stories" ในปี 1992 ซึ่งมีความเป็นร็อคมากขึ้นแต่ไม่ประสบความสำเร็จ จากนั้นวงได้ประสบอุบัติเหตุทางรถยนต์ ทำให้แคลวิน เฮย์ส ต้องพักรักษาตัวหลายปีหลายปี จนวงต้องแยกกันไปในที่สุด
ในเดือนกันยายน ค.ศ. 2007 แคลวิน เฮย์ส ประกาศว่าเขาและไมค์ โนซิโต กับนักร้องนำคนใหม่ แดนนี แซกซอน จะกลับมารวมเป็นวงจอห์นนีเฮตส์แจ๊ซ อีกครั้ง จะออกทัวร์ Here and Now Tour ที่บัตลินส์ ระหว่าง 16-19 พฤศจิกายน ค.ศ. 2008 เป็นเวลา 4 คืน ความสำเร็จนี้ทำให้พวกเขาจะออกทัวร์ตลอดปี 2009
ซึ่งในเดือน ตุลาคม คลาร์ก แดตช์เลอร์ ได้ตัดสินใจกลับมาร่วมวง และทำอัลบั้มใหม่พร้อมออกทัวร์ ถึงแม้ว่าแคลวินจะออกจากวงเพื่อไปใช้ชีวิตในสหรัฐอเมริกา ในปี 2010 ก็ตาม
หมายเหตุ:
เฟธ (อัลบั้มจอร์จ ไมเคิล)
เฟธ () เป็นผลงานอัลบั้มแรกในฐานะศิลปินเดี่ยวของ จอร์จ ไมเคิล ออกวางขายเมื่อเดือนตุลาคม ค.ศ. 1987 กับสังกัดโคลัมเบียเรเคิดส์/อีพิกเรเคิดส์ อัลบั้มนี้ได้รับหลายรางวัล รวมถึงอัลบั้มแห่งปีจากรางวัลแกรมมี่ และยังประสบความสำเร็จด้านยอดขายในสหรัฐอเมริกา มียอดขาย 1 ล้านชุดเมื่อเปิดตัว ถือเป็นยอดขายที่ขายได้มากที่สุดใน 1 อาทิตย์ของศิลปินป็อปจากอังกฤษ ถึงปัจจุบันอัลบั้มขายได้มากกว่า 20 ล้านชุดทั่วโลก ได้รับรางวัลแผ่นเสียงเพชร จาก RIAA
อัลบั้มชุดนี้มีซิงเกิ้ลติดท็อป 5 ถึง 6 เพลง และในปี 2003 นิตยสารโรลลิงสโตนจัดอันดับให้อยู่อันดับ 480 ของ 500 อัลบั้มที่ยอดเยี่ยมที่สุดตลอดกาล
ทะเลสาบคุชชาโระ
ทะเลสาบคุชชาโระ () เป็นทะเลสาบปล่องภูเขาไฟในอุทยานแห่งชาติอากังบนเกาะฮกไกโดฝั่งตะวันออก ประเทศญี่ปุ่น ชื่อของทะเลสาบมีที่มาจากภาษาไอนุเช่นเดียวกับชื่อทางภูมิศาสตร์อีกหลายชื่อในฮกไกโด เป็นทะเลสาบปล่องภูเขาไฟที่ใหญ่ที่สุดในในด้านของพื้นที่ผิว และเป็นทะเลสาบที่ใหญ่เป็นอันดับที่หกในญี่ปุ่น นอกจากนี้ยังเป็นทะเลสาบที่ผิวน้ำจับตัวเป็นน้ำแข็งตลอดทะเลสาบในฤดูหนาวที่ใหญ่ที่สุดในญี่ปุ่น
เกาะกลางทะเลสาบมีชื่อว่า นากาจิมะ เป็นกรวยภูเขาไฟสลับชั้น ควันภูเขาไฟ ทำให้น้ำในทะเลสาบมีสภาพเป็นกรด จึงมีปลาที่สามารถอาศัยอยู่ได้ไม่กี่ชนิด ยกเว้นบริเวณที่แม่น้ำไหลเข้าสู่ทะเลสาบซึ่งทำให้น้ำในบริเวณนั้นเจือจาง ปลาเทราท์สายรุ้งสามารถทนต่อน้ำที่มีสภาพเป็นกรดได้ ใน พ.ศ. 2494 ได้มีการค้นพบจักจั่นชนิดที่หายาก ("Oncotympana maculaticollis") ซึ่งปัจจุบันรัฐบาลได้ประกาศคุ้มครอง นอกจากนี้ทะเลสาบแห่งนี้ยังอยู่บนเส้นทางย้ายถิ่นของหงส์กู่
ริมฝั่งทะเลสาบมีพุน้ำร้อนและหาดทรายและที่คาบสมุทรวาโกโตะที่ยื่นเข้าไปในทะเลสาบยังมีซัลเฟอร์จากภูเขาไฟอยู่อีกจำนวนหนึ่ง
ทะเลสาบแห่งนี้ยังเป็นที่รู้จักในฐานะทะเลสาบล็อกเนสส์แห่งญี่ปุ่น เนื่องจากมีรายงานข่าวการพบเห็น สัตว์ประหลาดแห่งทะเลสาบเช่นเดียวกับทะเลสาบล็อกเนสส์ที่ถูกเรียกว่าคุชชีอยู่บ่อยครั้งตั้งแต่ พ.ศ. 2516
ซองส์อินเดอะคีย์ออฟไลฟ์
ซองส์อินเดอะคีย์ออฟไลฟ์ () เป็นอัลบั้มเพลงของศิลปินชาวอเมริกัน สตีวี วันเดอร์ กับสังกัดโมทาวน์ ออกวางขายเมื่อ 28 กันยายน ค.ศ. 1976 ถือเป็นอัลบั้มสุดท้ายใน 5 อัลบั้มที่ถือเป็นยุคคลาสสิกของเขา ร่วมกับอัลบั้ม "Music of My Mind", "Talking Book", "Innervisions" และ "Fulfillingness' First Finale" อัลบั้มนี้เป็นอัลบั้มที่เต็มเปี่ยมไปด้วยความยากและการทดลอง ยังเป็นอัลบั้มคู่ ที่ขายดีและได้รับเสียงวิจารณ์ที่ดีที่สุดอัลบั้มหนึ่งในอาชีพของเขา ในปี 2003 อัลบั้มติดอันดับ 56 ของนิตยสารโรลลิงสโตนในหัวข้อ 500 อัลบั้มที่ยอดเยี่ยมที่สุดตลอดกาล
ลีฟวิธมี
"ลีฟวิธมี" () เป็นซิงเกิลของ แมสซีฟแอตแทก ออกจำหน่ายเมื่อปี พ.ศ. 2549 อยู่ในผลงานอัลบั้มรวมเพลง ชุด คอลเลคเต็ด และ ผู้กำกับมิวสิกวีดิโอ โดย โจนาธาน กลาเซอร์
รูเบิลรัสเซีย
รูเบิล เป็นสกุลเงินตราของสหพันธรัฐรัสเซีย อับฮาเซีย และออสเซเตียใต้ รูเบิลเคยเป็นสกุลเงินตราของจักรวรรดิรัสเซียและสหภาพโซเวียตตามลำดับ หน่วยย่อยของรูเบิลคือโคเปค โดยที่หนึ่งรูเบิลมีมูลค่าเท่ากับหนึ่งร้อยโคเปค รหัส ISO 4217 ของสกุลเงินนี้คือ RUB โดยก่อนที่จะมีการปรับค่าเงินในปีค.ศ. 1998 รูเบิลเคยใช้รหัส RUR มาก่อน (หนึ่งรูเบิลใหม่เท่ากับหนึ่งพันรูเบิลเดิม)
รูเบิลไม่มีสัญลักษณ์เหมือนเงินหลาย ๆ สกุล โดยจะนิยมเขียนแสดงตามป้ายราคาด้วยตัวย่อในภาษารัสเซียว่า руб (rub หรือ รุบ) แต่ก็มีการใช้สัญลักษณ์หรือตัวย่อแบบอื่น ๆ อยู่บ้าง เช่น РР (ย่อมาจาก 'รูเบิลรัสเซีย' ที่เขียนด้วยอักษรซีริลลิก) ₱ เป็นต้น
รูเบิลเป็นสกุลเงินตราของรัสเซียมากราว ๆ 500 ปีแล้ว ในปีค.ศ. 1704 ปีเตอร์ที่ 1 ได้กำหนดให้เงิน 28 กรัมมีมูลค่าเท่ากับหนึ่งรูเบิล และแม้ว่าเหรียญรูเบิลจะทำจากเงิน แต่ก็มีเหรียญมูลค่าสูงที่ทำจากทองคำและแพลทินัมเช่นกัน ในช่วงปลายคริสต์ศตวรรษที่ 18 หนึ่งรูเบิลมีมูลค่าเท่ากับเงิน 4 ซาลัตนิค 21 ดอลยา (ราว ๆ 18 กรัม) หรือทองคำ 27 ดอลยา โดยโลหะทั่งสองประเภทมีมูลค่าในอัตราส่วน 15:1 ในปีค.ศ. 1828 ได้มีการผลิตเหรียญแพลทินัมโดนหนึ่งรูเบิลมีค่าเท่ากับแพลทินัม 77⅔ ดอลยา (3.451 กรัม)
ในปีค.ศ. 1922 ได้มีการประกาศใช้ค่าเงินใหม่เป็นครั้งแรก โดยกำหนดให้ 1 รูเบิลใหม่มีมูลค่าเท่ากับ 10,000 รูเบิลเก่า
โรงเรียนอนุราชประสิทธิ์
โรงเรียนอนุราชประสิทธิ์ เดิมชื่อโรงเรียนอนุบาลทหารมหาดเล็กราชวัลลภ ซึ่งอยู่ในพระอุปถัมภ์ของพลเอกสมเด็จพระเจ้าอยู่หัวมหาวชิราลงกรณ บดินทรเทพยวรางกูร เปิดทำการสอนในระดับชั้นอนุบาล ได้รับพระราชานุญาตให้ตั้งอยู่ในบริเวณ กรมทหารมหาดเล็กราชวัลลภรักษาพระองค์ถนนราชวิถี กรุงเทพมหานคร โดยมีวัตถุประสงค์ที่จะจัดการศึกษาให้บุตรหลานทหารมหาดเล็กและบรรดา ข้าราชบริพารทั้งหลาย ต่อมาคณะรัฐมนตรีได้มีมติเห็นชอบให้กระทรวงศึกษาธิการรับโอนกิจการมาสังกัดสำนักงานคณะกรรมการประถมศึกษาแห่งชาติ ตั้งแต่วันที่ 1 พฤษภาคม 2534 และได้ย้ายมาตั้งใหม่ในที่ดินของวัดกลางบางซื่อ ตำบลบางกระสอ อำเภอเมืองนนทบุรี จังหวัดนนทบุรี ในเนื้อที่ 16 ไร่เศษ ในปัจจุบันได้มีการขยายเนื้อที่โรงเรียน เพื่อรองรับปริมาณนักเรียนที่เพิ่มขึ้น รวมเนื้อที่ ในปัจจุบัน 17 ไร่ 2 งาน 12 ตารางวา ต่อมาได้รับพระมหากรุณาธิคุณจากพลเอกสมเด็จพระเจ้าอยู่หัวมหาวชิราลงกรณ บดินทรเทพยวรางกูร เสร็จพระราชดำเนินเป็นองค์ประธานประกอบพิธีวางศิลาฤกษ์ก่อสร้าง อาคารเรียนระดับก่อนประถมศึกษา เมื่อวันที่ 29 กรกฎาคม 2534 และได้ทรงพระกรุณาพระราชทานชื่อโรงเรียนใหม่ว่า โรงเรียนอนุราชประสิทธิ์ ทั้งมีพระราชานุญาตให้ใช้พระนามาธิไภยย่อ มวก. เป็นเครื่องหมายประจำโรงเรียน ภายหลังสร้างอาคารเรียนเสร็จสามารถรับบุตรหลานข้าราชบริพารในพระองค์และ ประชาชนทั่วไปเข้าเรียนในระดับก่อนประถมศึกษา
ปัจจุบันโรงเรียนอนุราชประสิทธิ์สังกัดสำนักงานคณะกรรมการการศึกษาขั้นพื้นฐาน ดำเนินการจัดการศึกษาใน 3 ระดับ คือ ระดับก่อนประถมศึกษา (อนุบาล 3 ขวบ อนุบาลปีที่ 1- 2) ระดับประถมศึกษา (ชั้นประถมศึกษาปีที่ 1 - 6 )ระดับมัธยมศึกษา (มัธยมศึกษาปีที่ 1 - 6)
ขบวนการราสตาฟารี
ขบวนการราสตาฟารี () หรือเรียกโดยย่อว่า ราสตา () เป็นขบวนการเชิงศาสนาประเภทเอกเทวนิยม (นับถือพระเจ้าองค์เดียว) โดยนับถือ สมเด็จพระจักรพรรดิเฮลี เซลาสซีที่ 1 แห่งเอธิโอเปีย เสมือนพระเจ้าในร่างมนุษย์
จดหมายของนักบุญเปาโลถึงชาวโรม
จดหมายของนักบุญเปาโลถึงชาวโรม () เรียกโดยย่อว่าพระธรรมโรม เป็นเอกสารฉบับที่ 6 ในคัมภีร์ไบเบิล ภาคพันธสัญญาใหม่
ผู้เขียนระบุชื่อของตนเองไว้อย่างชัดเจนตั้งแต่ต้นว่าเป็นนักบุญเปาโล พระธรรมเล่มนี้เดิมเป็นจดหมายซึ่งนักบุญเปาโลเขียนถึงคริสตจักรในกรุงโรม จากหลักฐานที่มีอยู่เชื่อได้ว่า จดหมายฉบับนี้ถูกเขียนขึ้นขณะที่นักบุญเปาโลอยู่ในเมืองโครินธ์ เมื่อครั้งเดินทางเพื่อการประกาศข่าวประเสริฐครั้งที่สาม ในขณะนั้น งานของนักบุญเปาโลในแถบเมดิเตอร์เรเนียนตะวันออกใกล้จะเสร็จสิ้นแล้ว และต้องการจะเดินทางไปกรุงโรมเป็นอย่างมาก แต่อย่างไรก็ตาม ยังไม่สามารถไปได้ จึงได้เขียนและส่งจดหมายฉบับนี้ไปก่อน โดยตั้งใจว่าจะไปกรุงโรมในขณะที่เดินทางไปสเปน ดังนั้นจดหมายฉบับนี้น่าจะถูกเขียนขึ้นในช่วงต้นฤดูใบไม้ผลิของปี ค.ศ. 57
ในพระธรรม โรม พอจะแบ่งเนื้อหาได้เป็น 2 ส่วน ส่วนแรกเน้นเรื่องการได้รับความรอดโดยการเชื่อพระเยซู นักบุญเปาโลเชื่อว่า มนุษย์ทำบาปทำให้ความสัมพันธ์ระหว่างมนุษย์กับพระเจ้าเสื่อมไป แต่ถึงกระนั้นพระเจ้าไม่ได้ทอดทิ้งมนุษย์ เพราะมนุษย์ยังสามารถรู้จักพระเจ้าได้ นอกจากนี้พระเจ้ายังทรงส่งพระเยซูลงมาบนโลก และตายเพื่อไถ่บาปมนุษย์ทุกคน ซึ่งมนุษย์ทุกคนจะได้รับความรอดนี้ได้ก็โดยการเชื่อตามพระเยซูเท่านั้น ด้วยเหตุนี้ นักบุญเปาโลจึงเขียนไว้ว่า "คือว่าถ้าท่านจะรับด้วยปากของท่านว่า พระเยซูทรงเป็นองค์พระผู้เป็นเจ้า และเชื่อในจิตใจว่า พระเจ้าได้ทรงชุบพระองค์ให้เป็นขึ้นมาจากความตาย ท่านจะรอด" เนื่องจากยังมีชาวยิวเป็นจำนวนมากที่ไม่เข้าใจในเรื่องความรอด คิดว่าการจะรอดได้นั้น ต้องอาศัยการประพฤติที่เคร่งครัดตามธรรมบัญญัติ ดังที่นักบุญเปาโลเขียนไว้ว่า "แต่พวกอิสราเอลซึ่งใฝ่หาความชอบธรรมตามบัญญัติ ก็ยังไม่ได้บรรลุตามบัญญัตินั้น เพราะอะไร เพราะเหตุที่เขาไม่ได้แสวงหาโดยความเชื่อ แต่แสวงหาโดยการประพฤติ เขาสะดุดก้อนหินที่ให้สะดุดนั้น"
ในส่วนที่สอง นักบุญเปาโลกล่าวถึงชีวิตใหม่ในพระคริสต์ นั่นคือ หลังจากที่มนุษย์รับเอาความเชื่อตามพระเยซูแล้ว ควรจะดำเนินชีวิตอย่างไร คำสอนหลายบทจากพระธรรมส่วนนี้ของนักบุญเปาโล ทำให้ผู้อ่าน (ซึ่งจะเป็นคริสเตียนหรือไม่ก็ตาม) เห็นภาพที่สวยงามของคริสเตียน และเข้าใจได้โดยง่ายว่า คริสเตียนที่ดีมีลักษณะอย่างไร เป็นต้นว่า "จงรักกันฉันพี่น้อง ส่วนการที่ให้เกียรติแก่กันและกันนั้น จงถือว่าผู้อื่นดีกว่าตัว" "จงอวยพรแก่คนที่เคี่ยวเข็ญท่าน จงให้พร อย่าแช่งด่าเลย" "อย่าให้ความชั่วชนะเราได้ แต่จงชนะความชั่วด้วยความดี"
วัตถุประสงค์หลักที่นักบุญเปาโลต้องการให้ผู้อ่านพระธรรมเล่มนี้ทราบคือ แผนการของพระเจ้าที่จะไถ่บาปมนุษย์ทุกคน ไม่ว่าจะเป็นชาวยิวหรือชาวต่างชาติ ดังที่นักบุญเปาโลเขียนไว้ว่า "หรือว่าพระเจ้านั้น เป็นพระเจ้าของยิวพวกเดียวเท่านั้นหรือ พระองค์ไม่เป็นพระเจ้าของชนต่างชาติด้วยหรือ ถูกแล้วพระองค์เป็นพระเจ้าของชนต่างชาติด้วย" เพราะว่ามนุษย์จะเป็นผู้ชอบธรรมได้ก็โดยความเชื่อ ตามที่นักบุญเปาโลเขียนไว้อีกเช่นกัน "เพราะเราทั้งหลายเห็นว่า คนหนึ่งคนใดจะเป็นคนชอบธรรมได้ ก็โดยอาศัยความเชื่อนอกเหนือการประพฤติตามธรรมบัญญัติ" อย่างไรก็ตาม นอกจากความเชื่อแล้ว ยังมีเรื่องของความบาป การอภัยโทษบาป และความมั่นใจในความรอดเกี่ยวข้องด้วย พระธรรมโรมเป็นพระธรรมที่เขียนถึงความเชื่อของคริสเตียนได้ครอบคลุมและเป็นระบบมากที่สุด
1. คำทักทาย 1:1 - 7
2. โลกทั้งใบตกอยู่ในบาป 1:8 - 3:20
3. ข้อเท็จจริงแห่งความรอด 3:21 - 5:21
4. การนำความรอดไปใช้ 6:1 - 8:39
5. อิสราเอลกับคริสตจักร 9:1 - 11:36
6. คำแนะแนวสำหรับผู้เชื่อ 12:1 - 15:33
7. คำอำลา 16:1 - 27
Thai Holy Bible, Thailand Bible Society, 1998
Walter A. Elwell, The Pocket Bible Handbook, Harold Shaw Publisher, 1997
เบ็น (อัลบั้ม)
เบ็น () เป็นผลงานสตูดิโออัลบั้มเต็มชุดที่ 2 ของนักร้องชาวอเมริกัน ไมเคิล แจ็กสัน ออกขายเมื่อวันที่ 4 สิงหาคม ค.ศ. 1972 หลังจากออกอัลบั้มเปิดตัวเป็นเวลา 7 เดือน อัลบั้มยังมีเพลงฮิตในชื่อเดียวกัน "เบ็น" ที่มียอดขายกว่าล้านชุด และถือเป็นซิงเกิ้ลแรกของแจ็กสันที่ขึ้นอันดับ 1 ในสหรัฐอเมริกา
มิวสิกแอนด์มี
มิวสิกแอนด์มี () เป็นผลงานอัลบั้มเดี่ยวชุดที่ 3 ของนักร้องชาวอเมริกัน ไมเคิล แจ็กสัน ออกขายในปี 1973 กับสังกัดโมทาวน์ อัลบั้มยังขายในรูปแบบใหม่ในปี 2009 เป็นส่วนหนึ่งของอัลบั้มรวมเพลง 3 แผ่นที่ชื่อ "Hello World: The Motown Solo Collection"
ฟอร์เอเวอร์ ไมเคิล
ฟอร์เอเวอร์ ไมเคิล () เป็นผลงานสตูดิโออัลบั้มในฐานะศิลปินเดี่ยวชุดที่ 4 ของนักร้องชาวอเมริกัน ไมเคิล แจ็กสัน ออกวางขายโดยสังกัดโมทาวน์ในปี 1975 อัลบั้มยังขายในรูปแบบใหม่ในปี 2009 เป็นส่วนหนึ่งของอัลบั้มรวมเพลง 3 แผ่นที่ชื่อ "Hello World: The Motown Solo Collection"
พระเจ้าพงซังแห่งโคกูรยอ
พระเจ้าพงซัง (?-ค.ศ. 300) หรือ โค ซัง-บู กษัตริย์องค์ที่ 14 แห่งอาณาจักรโคกูรยอ เป็นพระราชโอรสองค์ใหญ่ในพระเจ้าซอช็อน ทรงขึ้นครองราชย์แทนพระราชบิดาที่สวรรคตในปี ค.ศ. 292 โดยในสมัยยังทรงพระเยาว์ ทรงมีความอิจฉาองค์ชายโค ดัลกา (พระปิตุลาของพระองค์) ต่อมาเมื่อทรงขึ้นเป็นรัชทายาท จึงทรงจับพระปิตุลาของพระองค์สำเร็จโทษเสีย และในเดือน 8 ปี ค.ศ. 293 เผ่าเสียนเป่ยได้ยกกำลังมารุกราน ทำให้พระองค์ต้องหนีไปยังภูเขาแห่งหนึ่ง ต่อมาได้มีขุนนางผู้หนึ่งชื่อ โค โน-จา ได้นำทหารม้าจำนวน 500 นายออกขับไล่เผ่าเสียนเป่ยจนแตกพ่ายไป ทำให้พระเจ้าพงซังทรงดีพระทัยจึงเลื่อนให้เขาขึ้นเป็นขุนนางระดับขั้น 5 และเดือนต่อมาทรงระแวงว่าพระอนุชาของพระองค์คือองค์ชายโค ดล-โก จะวางแผนปองร้าย พระองค์จึงส่งกำลังทหารไปบังคับให้องค์ชายปลงพระชนม์ชีพพระองค์เอง ส่วนพระโอรสขององค์ชายหนีรอดไปได้ และในปลายรัชกาลเกิดสภาพอากาศเลวร้าย เหล่าขุนนางกราบทูลแต่พระองค์ก็มิด้สนใจทุกข์สุขของประชาชน จนในที่สุดเดือน 8 ปี ค.ศ. 300 เหล่าขุนนางที่ไม่พอใจพระเจ้าพงซังก็ได้ก่อการรัฐประหารขึ้น ทำให้พระเจ้าพงซังและพระราชโอรสอีก 2 พระองค์ต้องทรงปลงพระชนม์ชีพพระองค์เอง พระเจ้ามีช็อนแห่งโคกูรยอ พระราชนัดดา ขึ้นครองราชย์สมบัติต่อ
รีเมมเบอร์เดอะไทม์
"รีเมมเบอร์เดอะไทม์" () เป็นเพลงป็อปของศิลปินป็อป ชาวอเมริกัน ไมเคิล แจ็กสัน เป็นซิงเกิลที่ 2 ของอัลบั้มดังในปี 1991 ชุด "เดนเจอรัส" เพลงนี้ประสบความสำเร็จในแง่ที่แจ็กสันได้สร้างสรรค์เพลงในแนวนิวแจ็กสวิง อาร์แอนด์บี โดยร่วมผลิตกับเทดดี ไรลีย์ เพลติดชาร์ตที่อันดับ 3 ของบิลบอร์ดฮอต 100 และอันดับ 1 บนชาร์ตอาร์แอนด์บีซิงเกิลส์ชาร์ต ของบิลบอร์ด ในปี 1993 แจ็กสันได้แสดงเพลงนี้ในเวทีรางวัลโซลเทรน และเขายังได้รางวัลซิงเกิลอาร์แอนด์บีชายยอดเยี่ยมจากเพลงนี้
เวสลีย์ สไนปส์
เวสลีย์ เทรนต์ สไนปส์ () เกิดเมื่อวันที่ 31 กรกฎาคม ค.ศ. 1962 เป็นนักแสดงอเมริกัน ผู้สร้างภาพยนตร์ นักแสดงศิลปะการต่อสู้ป้องกันตัว เขาแสดงในภาพยนตร์แนวต่อสู้ ผจญภัย ระทึกขวัญ ดราม่า รวมถึงภาพยนตร์ที่ทำให้เขาเป็นที่รู้จักคือ เรื่อง "Blade" ในภาพยนตร์ไตรภาค "Blade trilogy" ในปี 1991 เขาก่อตั้งบริษัทผลิตงานชื่อ Amen Ra Films บริษัทในเครือแบล็กดอตมีเดีย รับงานพัฒนาโครงการภาพยนตร์และโทรทัศน์
เดสทินีฟูล์ฟิลด์
เดสทินีฟูล์ฟิลด์ () คือสตูดิโออัลบั้มลำดับที่ 4 และลำดับสุดท้ายของเดสทินีส์ไชลด์ วงดนตรีหญิงล้วนแนวอาร์แอนด์บี ชาวอเมริกัน ออกวางจำหน่ายโดยโคลัมเบียเรเคิดส์ เมื่อวันที่ 15 พฤศจิกายน พ.ศ. 2547 ในอเมริกาเหนือ
วอลมาร์ตเอกซ์คลูซีฟดีวีดี ที่ใช้ชื่อว่า "แฟนแพ็ก" ได้ออกวางจำหน่ายเมื่อวันที่ 9 พฤศจิกายน พ.ศ. 2547 หนึ่งสัปดาห์ก่อนที่จะจำหน่าย 'เดสทินีฟูล์ฟิลด์'
ดีวีดีพิเศษ:
เบริธ
ในปิศาจวิทยา เบริธ() เป็นดยุกแห่งนรกผู้มีอสูรใต้บังคับบัญชา 26 กองและเป็นปิศาจตนที่ 28 ในบท "อาร์สโกเอเทีย" จากหนังสือกุญแจย่อยของโซโลมอน ชื่ออื่นๆของเบริธก็คือโบฟรี () และบอลฟราย ()
เบริธสามารถตอบคำถามเกี่ยวกับอดีต ปัจจุบัน และ อนาคตได้อย่างแม่นยำ มีอำนาจเปลี่ยนโลหะใดๆเป็นทองคำ รวมทั้งสามารถมอบมอบศักดิ์ศรีให้แก่ผู้คนได้ ลักษณะของเบริธเป็นทหารชุดแดง ขี่ม้าสีแดง และสวมมงกุฎทองคำ น้ำเสียงของเบริธนั้นชัดเจนและนุ่มนวล แต่จะพูดเรื่องหลอกลวงในยามที่ไม่ได้ตอบคำถามของผู้อัญเชิญ ในพิธีอัญเชิญเบริธนั้น ผู้ทำพิธีเรียกจะต้องสวมแหวนเงินต่อหน้าเบริธด้วย
ชื่อของเบริธมาจากบาอัลเบริธ ซึ่งเป็นปางของบาอัลที่นับถือกันในฟินิเชีย แถบเบรุตในปัจจุบัน "เซบาสเตียน มิคาเอริส" นักล่าแม่มดชาวฝรั่งเศสในช่วงคริสต์ศตวรรษที่ 17 ได้ระบุว่าเบริธเป็นปิศาจที่ชักนำมนุษย์สู่การฆาตกรรมและเรื่องเหลวไหล ศัตรูของเบริธก็คือนักบุญบาร์นาบัส
ในการเล่นแร่แปรธาตุ ชิ่อเบริธเป็นธาตุที่ใช้ผสมเปลี่ยนโลหะเป็นทองคำได้
เดอะเกิลส์
"เดอะเกิลส์" () เป็นซิงเกิลที่ 2 ของนักดนตรีแนวอีเลกโทรนิกาชาวสกอตแลนด์ แคลวิน แฮร์ริส ออกขายเมื่อ 4 มิถุนายน ค.ศ. 2007 เป็นซิงเกิลที่ออกขายก่อนออกอัลบั้มเปิดตัวชุด "I Created Disco" ซิงเกิล "เดอะเกิลส์" นี้ติดชาร์ตในสหราชอาณาจักร สูงสุดที่อันดับ 3 เพลงนี้ยังเคยถูกนำไปทำใหม่โดยวงอีเลกโทรป็อปที่ชื่อ ดรากอนเนตต์ ที่เปลี่ยนเนื้อเพลงไปเป็น "เดอะบอยส์"
มิวสิกวิดีโอเพลงนี้ มีกลุ่มผู้หญิงสวมวิกสีสัน และกางเกงใน เต้นรำร่วมไปกันแฮร์ริส
ฟิวเจอร์เซกซ์/เลิฟซาวส์
ฟิวเจอร์เซกซ์/เลิฟซาวส์ () เป็นผลงานสตูดิโออัลบั้มชุดที่ 2 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกขายเมื่อ 12 กันยายน ค.ศ. 2006 กับสังกัดไจฟ์ อัลบั้มบันทึกเสียงระหว่างเดือนพฤศจิกายน ค.ศ. 2005 ถึง กรกฎาคม ค.ศ. 2006 ที่โทมัส คราวน์ สตูดิโอ ในเวอร์จิเนียบีช รัฐเวอร์จิเนีย "ฟิวเจอร์เซกซ์/เลิฟซาวส์" มีโปรดิวเซอร์คือ แดนจา, ริก รูบิน, ทิมบาแลนด์, จัสติน ทิมเบอร์เลก และวิลล์.ไอ.แอม. อัลบั้มมีธีมเนื้อเพลงพูดถึงเกี่ยวกับเซกซ์และความรัก มีแนวเพลงอย่างเช่นอาร์แอนด์บี แดนซ์-ป็อป และดนตรีอีเลกโทรนิก
อัลบั้มออกวางขายหลังจากที่เขาเว้นห่างจากอัลบั้มก่อน 4 ปี ซึ่งเขาก็รู้สึกว่าเขาไม่สามารถที่จะเขียนอะไรได้ ยังมีรายงานว่าอัลบั้มชุดก่อน "Justified" ใช้เวลาการทำร่วมทศวรรษ นี่ก็เป็นความท้าทายในการสร้างสรรค์ผลงานชุดนี้ให้ประสบความสำเร็จเท่าอัลบั้มเปิดตัว "ฟิวเจอร์เซกซ์/เลิฟซาวส์" ประสบความสำเร็จ ได้รับเสียงวิจารณ์ด้านบวกส่วนใหญ่ ดูได้จากผลรวมคะแนน 70 เต็ม 100 จาก Metacritic อัลบั้มขายได้มากกว่า 9 ล้านชุด โดยขายได้ 4 ล้านชุดเฉพาะในสหรัฐอเมริกา
ชื่อบุคคลไอซ์แลนด์
ชื่อบุคคลไอซ์แลนด์ แตกต่างไปจากระบบของชาวตะวันตกส่วนใหญ่ โดยจะมีชื่อรองเป็นชื่อที่มาจากชื่อตัวของบิดา (หรือมารดา) และไม่มีนามสกุล ไอซ์แลนด์มีวัฒนธรรมโดยทั่วไปร่วมกับนอร์เวย์ สวีเดน เดนมาร์ก และหมู่เกาะแฟโร แต่ไอซ์แลนด์เป็นประเทศเดียวที่ยังคงใช้ระบบการเรียกชื่อแบบดั้งเดิม ซึ่งเคยใช้ในหมู่ชาวสแกนดิเนเวียทั้งหมด
ในไอซ์แลนด์ก็มีการใช้นามสกุลอยู่บ้าง ซึ่งบุคคลที่ใช้นามสกุลมักจะมีบรรพบุรุษเป็นชาวต่างชาติ เช่น อดีตนายกรัฐมนตรี Geir Haarde หรือนักฟุตบอล Eiður Smári Guðjohnsen ก่อนปีค.ศ. 1925 ชาวไอซ์แลนด์สามารถใช้นามสกุลหรือไม่ใช้ก็ได้ แต่ตั้งแต่ปีค.ศ. 1925 เป็นต้นมา บุคคลไม่สามารถใช้นามสกุลได้ หากไม่ได้มีเชื้อสายสืบทอดจากสกุลนั้น ๆ โดยตรง
ชื่อบุคคลของไอซ์แลนด์จะต้องได้รับการอนุมัติจากคณะกรรมการการตั้งชื่อก่อน เพราะชื่อบุคคลในไอซ์แลนด์จะต้องสอดคล้องกับไวยากรณ์ของภาษาไอซ์แลนด์ ซึ่งมีการผันคำนามตามการก ดังนั้นชื่อที่ลงท้ายด้วยอักษรที่ผันตามหลักไวยากรณ์ไม่ได้ก็จะไม่ได้รับอนุญาตให้ใช้ และชื่อดังกล่าวจะต้องใช้เฉพาะตัวอักษรที่มีใช้ในอักษรไอซ์แลนด์เท่านั้น
สมชาย เพศประเสริฐ
พันตำรวจโท สมชาย เพศประเสริฐ รองหัวหน้าพรรคเพื่อชาติ อดีตรองหัวหน้าพรรคเพื่อไทย (แกนนำกลุ่มอีสานพัฒนา) อดีตสมาชิกสภาผู้แทนราษฎร จังหวัดนครราชสีมา อดีตรองโฆษกประจำสำนักนายกรัฐมนตรี อดีตเลขานุการรัฐมนตรีกระทรวงวิทยาศาสตร์และสิ่งแวดล้อม อดีตโฆษกกระทรวงมหาดไทย และ อดีตสมาชิกพรรคมาตุภูมิ
พ.ต.ท.สมชาย เกิดเมื่อวันที่ ที่ จังหวัดนครราชสีมา จบการศึกษา มัธยมศึกษาตอนปลายที่โรงเรียนสวนกุหลาบวิทยาลัย ปริญญาตรี มหาวิทยาลัยเกษตรศาสตร์ รัฐศาสตรมหาบัณฑิต สาขารัฐศาสตร์ จากมหาวิทยาลัยกานปู้ร์ ประเทศอินเดีย
พ.ต.ท.สมชาย เคยรับราชการตำรวจ และได้ลาออกจากราชการในขณะที่มียศเป็นพันตำรวจโท จากนั้นจึงได้เข้าทำงานการเมือง ในปี พ.ศ. 2535 และดำรงตำแหน่งสำคัญหลายตำแหน่ง อาทิ สมาชิกสภาผู้แทนราษฎร ประธานกรรมาธิการการทหาร รองโฆษกประจำสำนักนายกรัฐมนตรี เลขานุการรัฐมนตรีกระทรวงวิทยาศาสตร์และสิ่งแวดล้อม และโฆษกกระทรวงมหาดไทย
พ.ต.ท.สมชาย เพศประเสริฐ เคยเป็นกรรมการบริหารพรรคนำไทย ซึ่งนำโดย ดร.อำนวย วีรวรรณ เมื่อปี พ.ศ. 2538 และเขาเป็นสมาชิกกลุ่ม 16 ต่อมาจึงได้ย้ายมาร่วมงานกับพรรคประชาธิปัตย์ ภายหลังได้เข้าร่วมกับพรรคไทยรักไทย พรรคพลังประชาชน และพรรคเพื่อไทยตามลำดับ นอกจากนั้นยังได้รับแต่งตั้งเป็นรองหัวหน้าพรรคเพื่อไทย ในเดือนกันยายน พ.ศ. 2553 ต่อมาในเดือนพฤษภาคม พ.ศ. 2554 ได้ลาออกจากพรรคเพื่อไทย และไปร่วมงานกับพรรคมาตุภูมิ ของพลเอกสนธิ บุญยรัตกลิน พ.ศ. 2561 เป็นรองหัวหน้าพรรคเพื่อชาติ
โรงเรียนนานาชาติเทศบาลนครนครศรีธรรมราช
โรงเรียนนานาชาติเทศบาลนครนครศรีธรรมราช (; ตัวย่อ: NICS) เป็นโรงเรียนนานาชาติในสังกัดสำนักการศึกษา เทศบาลนครนครศรีธรรมราช นับเป็นโรงเรียนนานาชาติในสังกัดองค์กรปกครองส่วนท้องถิ่น แห่งแรกของประเทศไทย ตั้งอยู่ที่ถนนศรีธรรมราช ในพื้นที่ใกล้เคียงกับสวนศรีธรรมาโศกราช และสนามหน้าเมือง
โรงเรียนนานาชาติเทศบาลนครนครศรีธรรมราช (NICS) ก่อตั้งขึ้นจากวิสัยทัศน์ร่วมกันระหว่างผู้นำทางการเมือง การศึกษา และนักธุรกิจในจังหวัดนครศรีธรรมราช ก่อนการก่อตั้งได้มีการเล็งเห็นว่ามีนักเรียนจำนวนไม่น้อยต้องเดินทางออกจากจังหวัดหรือแม้กระทั่งประเทศไทยเพื่อไปศึกษาในหลักสูตรนานาชาติ และเนื่องจากข้อจำกัดทางด้านเศรษฐกิจและสังคมทำให้การศึกษาหลักสูตรนานาชาติเป็นเพียงแค่ความฝันสำหรับหลายๆคน
ดังนั้น วัตถุประสงค์ในการก่อตั้งคือการสร้างสถาบันซึ่งไม่แสวงหาผลกำไรและใช้ภาษาอังกฤษเป็นพื้นฐานในภาคใต้ของประเทศไทยสำหรับนักเรียนรุ่นเยาว์ ให้เป็นแหล่งสร้างโอกาสทางการศึกษาเพื่อความก้าวหน้าไปสู่การศึกษาในระดับอุดมศึกษาในมหาวิทยาลัยชั้นนำทั่วโลก ด้วยวิสัยทัศน์ดังกล่าวนิคส์จึงเกิดขึ้น เป้าหมายคือการนำการศึกษาระดับโลกมาสู่ภาคใต้ของประเทศไทยและทำให้สามารถเข้าถึงทุกคนได้โดยไม่คำนึงถึงสถานะทางการเงิน
ในระยะเวลา 2 ปี คณะกรรมการในชุมชนซึ่งประกอบด้วยผู้ปกครองและผู้นำร่วมกันทำงานอย่างขยันขันแข็งเพื่อทำให้วิสัยทัศน์นี้เป็นจริงขึ้นมา ที่นิคส์นักเรียนจากจังหวัดนครศรีธรรมราชและจากที่อื่นๆทั่วประเทศและทั่วโลกสามารถมาร่วมกันวิเคราะห์อย่างสร้างสรรค์เกี่ยวกับสิ่งที่อยู่รอบตัวของพวกเขา นักเรียนจะได้เรียนรู้ เติบโต และพัฒนาขึ้นเป็นประชากรของโลกและเป็นผู้นำชุมชนต่อไป
การเรียนการสอนที่นิคส์ช่วยพัฒนาทักษะและความสามารถที่จำเป็นของนักเรียนที่จะทำให้พวกเขาเป็นสมาชิกของชุมชนที่ประสบความสำเร็จและเป็นตัวแทนที่สร้างความภาคภูมิใจให้แก่บ้านเกิดของพวกเขาได้
หมายเหตุ : โรงเรียนนานาชาติเทศบาลนครศรีธรรมราชรับเฉพาะนักเรียนสอบคัดเลือกทั่วไปเท่านั้น
เทศกาลภาพยนตร์นานาชาติกรุงเทพ ครั้งที่ 7
เทศกาลภาพยนตร์นานาชาติกรุงเทพฯ พ.ศ. 2552 () เป็นเทศกาลภาพยนตร์ที่จัดในกรุงเทพมหานคร จัดโดยการท่องเที่ยวแห่งประเทศไทย ร่วมกับ สมาคมสมาพันธ์ภาพยนตร์แห่งชาติ จัดระหว่างวันที่ 24-30 กันยายน พ.ศ. 2552 โดยจัดฉายภาพยนตร์ ณ โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์ และ โรงภาพยนตร์พารากอนซีนีเพล็กซ์ ศูนย์การค้าสยามพารากอน เขตปทุมวัน กรุงเทพมหานคร
แนวคิดการจัดงานในปีนี้คือ "สุนทรียจีรัง บนแผ่นฟิล์มระดับโลก" โดยเน้นบรรยากาศย้อนสู่ยุครุ่งเรืองของภาพยนตร์ ส่วนโปรแกรมภาพยนตร์จะสะท้อนให้เห็นถึงศักยภาพของวงการภาพยนตร์ในแถบอาเซียน และการค้นหาหนทางของการสร้างภาพยนตร์ที่สอดคล้องกับสังคม และการพัฒนาเทคโนโลยี ซึ่งเป็นการสนับสนุนนโยบาย "เศรษฐกิจเชิงสร้างสรรค์" ของรัฐบาล โดยสมาคมผู้กำกับภาพยนตร์ไทยเป็นผู้คัดสรร และดำเนินการนำภาพยนตร์นานาชาติชั้นดีจากผู้กำกับรุ่นใหม่ ทั้งในแถบเอเชียและนานาชาติ จำนวนกว่า 80 เรื่อง มาเข้าฉายตลอดงานเทศกาล 
พิธีเปิดเทศกาลภาพยนตร์นานาชาติกรุงเทพ จัด ณ เอสเอฟ เวิลด์ ซีเนม่า โดยมีนักแสดงที่มีชื่อเสียงร่วมงาน เช่น เจมส์ เบลลุชชี ราเชล นิโคลส์ เป็นต้น โดยนักแสดง ผู้บริหาร บุคคลสำคัญในวงการภาพยนตร์จะเดินผ่านพรมเขียวจากเซ็นทรัลเวิลด์สแควร์สู่ลิฟท์แก้วกลางห้างเพื่อขึ้นไปยังชั้น 7 ส่วนโรงภาพยนตร์ จากนั้นจึงเป็นพิธีเปิดที่ลานกิจกรรมชั้น 8 ในเวลา 19.00 น. ก่อนที่บุคคลสำคัญทั้งหมดจะเข้าสู่โรงภาพยนตร์เวิลด์ แมกซ์ สกรีน (โรงที่ 15) เพื่อชมภาพยนตร์เปิดเทศกาล ในเวลา 20.00 น.
ภาพยนตร์เปิดเทศกาลครั้งนี้คือภาพยนตร์เรื่อง "เกียรติยศคนโฉดถล่มเมือง"() กำกับโดย เวอร์เนอร์ เฮอร์ซอก นำแสดงโดย นิโคลัส เคจ และเอวา เมนเดส ซึ่งเป็นการทำขึ้นมาใหม่ (รีเมก) จาก Bad Lieutenant ภาพยนตร์ต้นฉบับที่ฉายเมื่อปี พ.ศ. 2535 
พิธีปิดเทศกาลเริ่มด้วยการฉายภาพยนตร์ปิดเทศกาล ซึ่งได้แก่ ภาพยนตร์เรื่อง สวัสดีบางกอก มีเนื้อหาสะท้อนมุมมองของกรุงเทพมหานคร ผ่านภาพยนตร์สั้นของผู้กำกับที่มีชื่อเสียงของไทย 9 คน ในวันที่ 30 กันยายน เวลา 16.00 น. ณ เอสเอฟ เวิลด์ ซีเนม่า จากนั้นจึงเป็นงานเลี้ยงรับรอง พิธีประกาศผลรางวัลกินรีและพิธีปิดเทศกาล ในวันเดียวกัน เวลา 18.00 น. ณ ห้องชาเทรียมบอลรูม โรงแรมชาเทรียม สวีท กรุงเทพ เขตบางคอแหลม โดยทูลกระหม่อมหญิงอุบลรัตนราชกัญญา สิริวัฒนาพรรณวดี ทรงเป็นองค์ประธาน ในงานประกาศผลมีการมอบรางวัลกินรีสำหรับภาพยนตร์ รางวัลอินทนิลสำหรับภาพยนตร์แอนิเมชัน และรางวัลเกียรติยศความสำเร็จในชีวิตแก่เพชรา เชาวราษฎร์ โดยชรินทร์ นันทนาคร เป็นผู้รับรางวัลแทน
รางวัลกินรีในปีนี้จะแบ่งออกเป็น 2 ประเภท คือ ประเภทสายประกวดหลัก (Main Competition) และภาพยนตร์จากเอเชียตะวันออกเฉียงใต้ (SEA Competition) นอกจากนี้ยังมีประเภทพิเศษคือ NETPAC (Network for the Promotion of Asian Cinema) 
คณะกรรมการตัดสินรางวัลกินรี เทศกาลภาพยนตร์นานาชาติกรุงเทพ ครั้งที่ 7 มีทั้งหมด 9 ท่าน ได้แก่
เทศกาลภาพยนตร์นานาชาติกรุงเทพยังมีกิจกรรมสำคัญอื่นๆ เช่น เทศกาลภาพยนตร์แอนิเมชันกรุงเทพ ซึ่งจะมีพิธีเปิดที่พารากอนซีนีเพล็กซ์ ในเวลาเดียวกับพิธีเปิดเทศกาลหลัก โดยร้อยตรีหญิงระนองรักษ์ สุวรรณฉวี รัฐมนตรีว่าการกระทรวงเทคโนโลยีสารสนเทศและการสื่อสาร เป็นประธาน การสัมมนาด้านภาพยนตร์ ณ โรงแรมชาเทรียม สวีท กรุงเทพ งานเลี้ยงรับรองนักแสดง ณ โรงแรมแมนดาริน โอเรียนเต็ล กรุงเทพ และนิทรรศการเพชรา เชาวราษฎร์ เป็นต้น
จอห์น แมคลาฟลิน
จอห์น แมคลาฟลิน (หรือ รู้จักในนาม "มหาวิษณุ จอห์น แมคลาฟลิน") นักกีตาร์ นักแต่งเพลงฟิวชันแจ๊ซชาวอังกฤษ มีชื่อเสียงในฐานะผู้ก่อตั้งวงมหาวิษณุออร์เคสตรา เล่นดนตรีในแนวผสมผสานระหว่างดนตรีอิเลกทรอนิก ร็อกและแจ๊ซ โดยได้รับอิทธิพลจากวัฒนธรรมอินเดีย มีชื่อเสียงในช่วงทศวรรษ 1970
แมคลาฟลินเคยมีผลงานร่วมกับไมล์ส เดวิสในช่วงปลายทศวรรษ 1960 โดยร่วมเล่นบันทึกเสียงอัลบั้ม "In A Silent Way", "Bitches Brew", "On The Corner", "Big Fun" และ "A Tribute to Jack Johnson"
ในปี 2003 เขาได้รับการจัดอันดับโดยนิตยสารโรลลิงสโตน ให้เป็นนักกีตาร์อันดับ 49 ในการจัดอันดับ 100 นักกีตาร์ยอดเยียมตลอดกาล